               IL-KUMMISSJONI EWROPEA
            Brussell, 15.9.2017
            COM(2017) 484 final
            2017/0222(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius

               MEMORANDUM TA’ SPJEGAZZJONI

               1.
                     KUNTEST TAL-PROPOSTA

               •
                     Ir-raġunijiet għall-proposta u l-għanijiet tagħha

                  Abbażi tad-Direttivi tan-negozjati rilevanti
                     1
                  , il-Kummissjoni nnegozjat mal-Gvern ta’ Mauritius bil-għan li tikkonkludi Protokoll ġdid għall-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius
                     2
                  . Wara dawn in-negozjati, ġie inizjalat Protokoll ġdid fis-26 ta’ April 2017. Il-Protokoll ikopri perjodu ta’ erba’ snin mid-data tal-applikazzjoni provviżorja tiegħu, jiġifieri mid-data li fiha jkun iffirmat, kif huwa indikat fl-Artikolu 15.

                  L-għan ewlieni tal-Protokoll il-ġdid huwa li l-bastimenti tal-Unjoni jingħataw opportunitajiet tas-sajd fl-ilmijiet ta’ Mauritius, abbażi tal-aqwa parir xjentifiku disponibbli u f’konformità mar-rakkomandazzjonijiet tal-Kummissjoni għat-Tonn tal-Oċean Indjan (l-IOTC), fejn applikabbli fi ħdan il-limiti tal-eċċess disponibbli. Il-Kummissjoni bbażat il-pożizzjoni tagħha parzjalment fuq ir-riżultati ta’ evalwazzjoni tal-Protokoll preċedenti (2014-2017) u ta’ valutazzjoni li tħares lejn il-futur dwar jekk għandux jiġi konkluż Protokoll ġdid. It-tnejn li huma twettqu minn esperti esterni. Il-Protokoll se jippermetti wkoll lill-Unjoni Ewropea u lir-Repubblika ta’ Mauritius sabiex jaħdmu aktar mill-qrib fuq il-promozzjoni ta’ politika tas-sajd sostenibbli, l-isfruttament responsabbli tar-riżorsi tas-sajd fl-ilmijiet ta’ Mauritius, u fuq l-isforzi ta’ Mauritius biex jiżviluppa l-ekonomija sostenibbli tal-oċeani tiegħu, fl-interess taż-żewġ partijiet

                  Il-Protokoll jipprevedi opportunitajiet tas-sajd f’dawn il-kategoriji:

                  –
                        40 bastiment tas-sajd għat-tonn bit-tartaruni;

                  –
                        45 bastimenti tas-sajd bil-konz tal-wiċċ.

               •
                     Konsistenza mad-dispożizzjonijiet ta’ politika eżistenti fil-qasam ta’ politika

                  Il-Protokoll il-ġdid se jipprovdi qafas għall-bastimenti tal-Unjoni li jistadu fl-ilmijiet ta’ Mauritius u għal kooperazzjoni aktar b’saħħitha bejn l-Unjoni u Mauritius, filwaqt li jqis il-prijoritajiet tal-Politika Komuni tas-Sajd riveduta u d-dimensjoni esterna tagħha. L-għan huwa li tiġi stabbilita sħubija strateġika ma’ dan il-pajjiż.

                  Għalhekk, il-Kummissjoni qed tipproponi li l-Kunsill jawtorizza l-iffirmar u l-applikazzjoni provviżorja ta’ dan il-Protokoll il-ġdid.

               •
                     Konsistenza ma’ politiki oħrajn tal-Unjoni

                  Il-proposta hija konsistenti mal-azzjoni esterna tal-Unjoni Ewropea lejn il-pajjiżi Afrikani, tal-Karibew u tal-Paċifiku (AKP).

               2.
                     RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT.

                  Matul l-evalwazzjonijiet ex post u ex ante, il-partijiet interessati ġew ikkonsultati dwar il-possibbiltà ta’ Protokoll ġdid bejn l-Unjoni Ewropea u r-Repubblika ta’ Mauritius. Fil-laqgħat tekniċi ġew ikkonsultati wkoll l-esperti mill-Istati Membri u mill-industrija. Dawn il-konsultazzjonijiet wasslu għall-konklużjoni li jkun ta’ benefiċċju għall-Unjoni Ewropea u għar-Repubblika ta’ Mauritius li jiġi konkluż Protokoll ġdid għall-Ftehim ta' Sħubija dwar is-Sajd.

               3.
                     IMPLIKAZZJONIJIET BAĠITARJI

                  Il-kontribuzzjoni finanzjarja annwali hija ta’ EUR 575 000, ibbażata fuq:

                  (a) tunnellaġġ ta’ referenza ta’ 4 000 tunnellata, li għalih ġie stabbilit ammont marbut mal-aċċess ta’ EUR 220 000;

                  (b) appoġġ għall-iżvilupp tal-politika settorjali tas-sajd tar-Repubblika ta’ Mauritius li jammonta għal EUR 220 000 fis-sena; kif ukoll

                  (c) appoġġ għall-iżvilupp fil-qasam tal-ekonomija tal-oċeani li jammonta għal EUR 135 000 fis-sena.

                  Dan l-appoġġ jilħaq l-għanijiet tal-politika nazzjonali tas-sajd, marittima u tal-ekonomija tal-oċeani, u b’mod partikolari l-ħtiġijiet ta’ Mauritius marbuta ma’: riċerka xjentifika; sajd artiġjanali; monitoraġġ, kontroll u sorveljanza tas-sajd; u l-ġlieda kontra s-sajd illegali.

               2017/0222 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)
                     Fit-28 ta’ Jannar 2014 il-Kunsill adotta d-Deċiżjoni tal-Kunsill 2014/146/UE
                  3
                dwar il-konklużjoni tal-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Mawrizju (min hawn ’il quddiem imsejjaħ “il-Ftehim”).

               (2)
                     L-ewwel Protokoll tal-Ftehim stabbilixxa, għal perjodu ta’ tliet snin, l-opportunitajiet tas-sajd mogħtija lill-bastimenti tal-Unjoni fiż-żona tas-sajd taħt is-sovranità jew il-ġurisdizzjoni ta’ Mauritius u l-kontribuzzjoni finanzjarja mogħtija mill-Unjoni. Il-perjodu tal-applikazzjoni ta’ dak il-Protokoll skada fis-27 ta’ Jannar 2017.

               (3)
                     Il-Kummissjoni nnegozjat, f’isem l-Unjoni Ewropea, Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius (min hawn ’il quddiem imsejjaħ “il-Protokoll”). Il-Protokoll ġie inizjalat fis-26 ta’ April 2017.

               (4)
                     L-għan tal-Protokoll huwa li jippermetti lill-Unjoni Ewropea u lir-Repubblika ta’ Mauritius sabiex jaħdmu aktar mill-qrib fuq il-promozzjoni ta’ politika tas-sajd sostenibbli, l-isfruttament responsabbli tar-riżorsi tas-sajd fl-ilmijiet ta’ Mauritius, u l-isforzi ta’ Mauritius biex jiżviluppa ekonomija tal-oċeani sostenibbli

               (5)
                     Għalhekk, jenħtieġ li l-Protokoll jiġi ffirmat f’isem l-Unjoni, soġġett għall-konklużjoni tiegħu f’data aktar tard.

               (6)
                     Sabiex ikun żgurat li jinbdew malajr l-attivitajiet tas-sajd tal-bastimenti tal-Unjoni, jenħtieġ li l-Protokoll jiġi applikat b’mod provviżorju, sakemm jidħol fis-seħħ,

               ADOTTA DIN ID-DEĊIŻJONI:

               Artikolu 1

               L-iffirmar ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius huwa b’dan approvat f’isem l-Unjoni, soġġett għall-konklużjoni tal-Protokoll imsemmi.

               It-test tal-Protokoll li għandu jiġi ffirmat huwa mehmuż ma’ din id-Deċiżjoni. .

               Artikolu 2

               Is-Segretarjat Ġenerali tal-Kunsill għandu jistabbilixxi l-istrumenti ta’ setgħat sħaħ meħtieġa għall-persuna(i) indikata(i) min-negozjatur tal-Protokoll biex jiffirmaw il-Protokoll, soġġett għall-konklużjoni tiegħu.

               Artikolu 3

               Il-Ftehim għandu jiġi applikat b’mod provviżorju, skont l-Artikolu 15 tal-Protokoll, mid-data tal-iffirmar tiegħu, sakemm jidħol fis-seħħ.

               Artikolu 4

               Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Kunsill

                  Il-President

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/INIZJATTIVA

               1.1.Titolu tal-proposta/inizjattiva:

               1.2.Qasam/oqsma ta’ politika konċernat(i) fl-istruttura ABM/ABB

               1.3.Natura tal-proposta/inizjattiva

               1.4.Għan(ijiet)

               1.5.Raġunijiet għall-proposta/għall-inizjattiva

               1.6.Tul ta’ żmien u impatt finanzjarju

               1.7.Metodu/i ta’ ġestjoni ppjanat(i)

               2.MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               2.2.Sistema ta’ ġestjoni u kontroll

               2.3.Miżuri għall-prevenzjoni tal-frodi u l-irregolaritajiet

               3.IMPATT FINANZJARJU SMAT TAL-PROPOSTA/INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i

               3.2.Impatt stmat fuq in-nefqa

               3.2.1.Sommarju tal-impatt stmat fuq in-nefqa

               3.2.2.Impatt stmat fuq l-approprjazzjonijiet operazzjonali

               3.2.3.Impatt stmat fuq l-approprjazzjonijiet ta’ natura amministrattiva

               3.2.4.Kompatibbiltà mal-qafas finanzjarju pluriennali attwali

               3.2.5.Kontribuzzjonijiet ta’ partijiet terzi

               3.3.Impatt stmat fuq id-dħul

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/INIZJATTIVA

               1.1.Titolu tal-proposta/inizjattiva

                  Proposta għal Deċiżjoni tal-Kunsill dwar il-konklużjoni ta’ Protokoll tal-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius

               1.2.Qasam/oqsma ta’ politika kkonċernat(i) fl-istruttura ABM/ABB
                  4

                  11. – Affarijiet Marittimi u Sajd

                  11.03 – Kontribuzzjonijiet obbligatorji għal organizzazzjonijiet reġjonali tal-ġestjoni tas-sajd (RFMOs) u għal organizzazzjonijiet internazzjonali oħra u għal ftehimiet dwar is-sajd sostenibbli (SFAs).

               1.3.Natura tal-proposta/inizjattiva

               ☑ Il-proposta/inizjattiva hija dwar azzjoni ġdida

               ◻ Il-proposta/inizjattiva hija dwar azzjoni ġdida li ssegwi proġett pilota/azzjoni preparatorja
                  5

               ◻ Il-proposta/inizjattiva hija dwar l-estensjoni ta’ azzjoni eżistenti

               ◻ Il-proposta/inizjattiva hija dwar azzjoni diretta mill-ġdid lejn azzjoni ġdida

               1.4.Għan(ijiet)

               1.4.1.L-għan(ijiet) strateġiku/strateġiċi pluriennali tal-Kummissjoni fil-mira tal-proposta/inizjattiva

                  In-negozjar u l-konklużjoni ta’ Ftehimiet ta’ Sħubija dwar is-Sajd Sostenibbli (SFPAs) ma’ pajjiżi terzi jissodisfaw l-għan ġenerali li l-bastimenti tas-sajd tal-UE jingħataw aċċess għaż-żoni tas-sajd ta’ pajjiżi terzi u li tinbena sħubija ma’ dawk il-pajjiżi bil-ħsieb li jissaħħaħ l-użu sostenibbli tar-riżorsi tas-sajd barra mill-ilmijiet tal-UE.

                  Il-Ftehimiet ta’ Sħubija dwar is-Sajd Sostenibbli jiżguraw ukoll konsistenza bejn il-prinċipji li jirregolaw il-Politika Komuni tas-Sajd u l-impenji li jsiru f’politiki oħra Ewropej (l-użu sostenibbli tar-riżorsi ta’ pajjiżi terzi, il-ġlieda kontra s-sajd illegali, mhux irrappurtat u mhux irregolat (IUU), l-integrazzjoni tal-pajjiżi sħab fl-ekonomija globali u governanza politika u finanzjarja aħjar tas-sajd).

               1.4.2.Għan(ijiet) speċifiku/speċifiċi u l-attività/attivitajiet ABM/ABB ikkonċernata/i

                  Għan speċifiku:

                  Sabiex jingħata kontribut għas-sajd sostenibbli fl-ilmijiet li mhumiex tal-Unjoni Ewropea, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi Ftehimiet ta’ Sħubija dwar is-Sajd Sostenibbli ma’ stati kostali, b’mod li jkun konsistenti ma’ politiki Ewropej oħrajn.

                  Attività/attivitajiet ABM/ABB ikkonċernata/i

                  L-affarijiet marittimi u s-sajd, sabiex jinbena qafas ta’ governanza għall-attivitajiet tas-sajd li jagħmlu l-bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs) (il-linja baġitarja 11.0301).

               1.4.3.Riżultat(i) u impatt mistennija

               Speċifika l-effetti li l-proposta/inizjattiva għandha tħalli fuq il-benefiċjarji/il-gruppi fil-mira.

                  Bil-konklużjoni tal-Protokoll tkun tista’ tissawwar sħubija strateġika dwar is-sajd bejn l-Unjoni Ewropea u r-Repubblika ta’ Mauritius; Bil-konklużjoni tal-Protokoll se jinħolqu opportunitajiet tas-sajd għall-bastimenti tal-Unjoni fiż-żona tas-sajd ta’ Mauritius.

                  Il-Protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, b’mod partikolari fejn jidħlu l-monitoraġġ u l-ġlieda kontra s-sajd illegali.

                  Fl-aħħar nett, il-Protokoll se jikkontribwixxi għall-ekonomija bbażata fuq l-oċeani ta’ Mauritius, il-promozzjoni tat-tkabbir blu u l-użu sostenibbli tar-riżorsi tal-baħar tiegħu.

               1.4.4.Indikaturi tar-riżultati u l-impatt

               Speċifika l-indikaturi għall-monitoraġġ tal-implimentazzjoni tal-proposta/inizjattiva.

                  Ir-rati tal-użu tal-opportunitajiet tas-sajd (l-użu annwali tal-awtorizzazzjonijiet tas-sajd bħala persentaġġ tad-disponibbiltà offruta bil-Protokoll);

                  Il-ġbir u l-analiżi tad-dejta dwar il-qbid u l-valur kummerċjali tal-Ftehim;

                  Il-kontribut għall-impjiegi u għall-valur miżjud fl-UE u għall-istabbilizzazzjoni tas-suq tal-UE (flimkien ma’ SFPAs oħrajn);

                  L-għadd ta’ laqgħat tekniċi u ta’ laqgħat tal-Kumitat Konġunt.

               1.5.Raġunijiet għall-proposta/għall-inizjattiva

               1.5.1.Rekwiżiti li għandhom jiġu ssodisfati fuq żmien qasir jew twil

                  Huwa maħsub li l-Protokoll il-ġdid jibda japplika b’mod proviżorju mid-data li fiha jiġi ffirmat ħalli l-operazzjonijiet tas-sajd jibdew mingħajr dewmien.

                  Il-Protokoll il-ġdid se jipprovdi qafas għall-attivitajiet tas-sajd tal-flotta Ewropea fiż-żona tas-sajd ta’ Mauritius, u se jawtorizza lis-sidien tal-bastimenti Ewropej japplikaw għal awtorizzazzjonijiet tas-sajd biex jistadu f’dik iż-żona. Barra minn hekk, il-Protokoll il-ġdid isaħħaħ il-kooperazzjoni bejn l-UE u r-Repubblika ta’ Mauritius, bil-ħsieb li jippromwovi l-iżvilupp ta’ politika tas-sajd sostenibbli. B’mod partikulari, dan jipprevedi l-monitoraġġ tal-bastimenti permezz tas-sistema tal-VMS u, fil-ġejjieni,it-trażmissjoni elettronika tad-dejta dwar il-qabdiet. L-appoġġ settorjali disponibbli skont il-Protokoll se jgħin lir-Repubblika ta’ Mauritius fl-istrateġija nazzjonali tas-sajd tagħha, inkluża fil-ġlieda kontra s-sajd IUU.

               1.5.2.Valur miżjud tal-involviment tal-UE

                  Fir-rigward ta’ dan il-Protokoll il-ġdid, in-nuqqas ta’ azzjoni mill-UE jaf ifixkel l-attivitajiet tas-sajd tal-bastimenti tal-UE, billi l-Ftehim fih klawżola li teskludi l-attivitajiet tas-sajd li ma jseħħux fi ħdan il-qafas definit minn protokoll tal-Ftehim. Dan joffri wkoll qafas għal kooperazzjoni msaħħa mal-UE, b’mod partikolari fir-rigward tal-ġlieda kontra s-sajd illegali.

               1.5.3.Tagħlimiet miksuba minn esperjenzi simili fil-passat

                  B'analiżi tal-qabdiet fil-passat fiż-żona tas-sajd ta’ Mauritius u tal-qabdiet riċenti fil-qafas ta’ protokolli simili f’dan ir-reġjun, kif ukoll bil-valutazzjonijiet u l-pariri xjentifiċi disponibbli, il-partijiet irnexxielhom jistabbilixxu tunnellaġġ ta’ referenza għat-tonn u għal speċijiet li jixbhuh ta’ 4 000 tunnellata fis-sena b’opportunitajiet tas-sajd għal 40 bastiment tas-sajd li jużaw it-tartarun tal-borża u għal 45 bastiment tas-sajd bil-konz tal-wiċċ. L-appoġġ settorjali ġie stabbilit f’livell relattivament għoli sabiex jitqiesu r-rekwiżiti li tissawwar il-kapaċità tal-awtoritajiet tas-sajd ta’ Mauritius u l-prijoritajiet tal-istrateġija nazzjonali tas-sajd, kif ukoll il-pjanijiet għall-appoġġ tal-ekonomija bbażata fuq l-oċeani ta’ dan l-Istat Gżira.

               1.5.4.Kompatibbiltà u Sinerġija possibbli ma’ strumenti xierqa oħra

                  Il-fondi mħallsin skont il-Ftehim ta’ Sħubija dwar is-Sajd jikkostitwixxu dħul funġibbli fil-baġit nazzjonali ta’ Mauritius. Madankollu, l-allokazzjoni ta’ wħud minn dawk il-fondi għall-implimentazzjoni ta’ miżuri bħala parti mill-politika settorjali tal-pajjiż hija kundizzjoni għall-konklużjoni u l-monitoraġġ tal-Ftehimiet ta’ Sħubija dwar is-Sajd Sostenibbli. Dawn ir-riżorsi finanzjarji huma kompatibbli ma’ sorsi oħra ta’ finanzjament mingħand donaturi oħra ta’ fondi internazzjonali biex jitwettqu proġetti u/jew programmi fil-livell nazzjonali fis-settur tas-sajd.

               1.6.Tul ta’ żmien u impatt finanzjarju

               ☑ Proposta/inizjattiva ta’ tul ta’ żmien limitat

               ☑
                     Il-proposta/inizjattiva tkun fis-seħħ mill-2017 sal-2021

               ☑
                     Impatt finanzjarju mill-2017 sal-2021

               ◻ Proposta/inizjattiva ta’ tul ta’ żmien mingħajr limitu

               Implimentazzjoni b’perjodu inizjali minn SSSS sa SSSS,

               segwita minn operazzjoni fuq skala sħiħa.

               Metodu/i ta’ ġestjoni ppjanat(i)
                  6

               ☑ Ġestjoni diretta mill-Kummissjoni

               ☑ mid-dipartimenti tagħha, inkluż mill-persunal tagħha fid-delegazzjonijiet tal-Unjoni;

               ◻
                     mill-aġenziji eżekuttivi

               ◻ Ġestjoni konġunta mal-Istati Membri

               ◻ Ġestjoni indiretta billi l-kompiti tal-implimentazzjoni tal-baġit jiġu ddelegati lil:

               ◻ il-pajjiżi terzi jew il-korpi li huma ħatru;

               ◻ l-organizzazzjonijiet internazzjonali u l-aġenziji tagħhom (iridu jiġu speċifikati);

               ◻ il-BEI u l-Fond Ewropew tal-Investiment;

               ◻ il-korpi msemmija fl-Artikoli 208 u 209 tar-Regolament Finanzjarju;

               ◻ il-korpi rregolati bil-liġi pubblika;

               ◻ il-korpi rregolati mid-dritt privat b’missjoni ta’ servizz pubbliku sa fejn jipprovdu garanziji finanzjarji adegwati;

               ◻ il-korpi rregolati mid-dritt privat ta’ Stat Membru li huma fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;

               ◻ il-persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE u li huma identifikati fl-att bażiku rilevanti.

               Jekk jiġi indikat aktar minn metodu wieħed ta’ ġestjoni, jekk jogħġbok agħti d-dettalji fit-taqsima tal-"Kummenti".

               Kummenti

               2.MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               2.1.1.Speċifika l-frekwenza u l-kundizzjonijiet.

                  Il-Kummissjoni (id-DĠ MARE, id f’id mal-uffiċjal tas-sajd tagħha bbażat fir-reġjun), se tiżgura l-monitoraġġ regolari tal-implimentazzjoni tal-Protokoll, fejn jidħlu l-użu tal-opportunitajiet tas-sajd mill-operaturi u d-dejta dwar il-qabdiet, u kif ukoll ir-rispett tal-kundizzjonalitajiet tal-appoġġ settorjali.

                  Il-Ftehim ta’ Sħubija dwar is-Sajd jipprevedi mill-inqas laqgħa annwali waħda tal-Kumitat Konġunt, li matulha l-Kummissjoni u r-Repubblika ta’ Mauritius jeżaminaw mill-ġdid l-implimentazzjoni tal-Ftehim u tal-Protokoll u, jekk ikun meħtieġ, jaġġustaw il-programmazzjoni u, jekk ikun japplika, il-kontribuzzjoni finanzjarja.

               2.2.Sistema ta’ ġestjoni u kontroll

               2.2.1.Riskju/i identifikat(i)

                  Ir-riskju identifikat huwa n-nuqqas tal-użu jew id-dewmien fl-użu tal-fondi maħsuba għall-finanzjament tal-politika settorjali tas-sajd.

               2.2.2.Tagħrif fuq it-twaqqif tas-sistema ta’ kontroll intern

                  Qed jiġi ppjanat djalogu estensiv dwar il-programmazzjoni u l-implimentazzjoni tal-politika settorjali stabbilita fil-Ftehim u fil-Protokoll. Bħala parti minn dawn il-metodi ta’ kontroll se ssir ukoll analiżi konġunta tar-riżultati, imsemmija fl-Artikolu 5 tal-Protokoll.

                  Barra minn hekk, il-Ftehim u l-Protokoll fihom klawżoli speċifiċi għas-sospensjoni tagħhom, skont ċertu kundizzjonijiet u f’ċertu ċirkustanzi.

               Stima tal-ispejjeż u tal-benefiċċji tal-kontrolli u valutazzjoni tal-livell mistenni tar-riskju ta’ żball

                  […]

                  […]

               2.3.Miżuri għall-prevenzjoni tal-frodi u l-irregolaritajiet

               Speċifika l-miżuri ta’ prevenzjoni jew protezzjoni eżistenti jew dawk previsti.

                  Il-Kummissjoni tintrabat li tistabbilixxi djalogu politiku mar-Repubblika ta’ Mauritius u li tikkoordina b’mod regolari ma’ dan il-pajjiż bil-ħsieb li ttejjeb il-ġestjoni tal-Ftehim u tal-Protokoll u li ssaħħaħ il-kontribut tal-UE għall-ġestjoni sostenibbli tar-riżorsi. Kull pagament li jsir mill-Kummissjoni taħt FPA huwa soġġett għar-regoli u l-proċeduri baġitarji u finanzjarji standard tal-Kummissjoni. B’mod partikolari, il-kont bankarju tal-pajjiżi terzi fejn titħallas il-kontribuzzjoni finanzjarja jiġi identifikat bis-sħiħ. L-Artikolu 4(8) ta’ dan il-Protokoll jistipula li l-kontribuzzjoni finanzjarja kollha trid titħallas f’kont tat-Teżor Pubbliku miftuħ mal-Bank Ċentrali ta’ Mauritius.

               3.IMPATT FINANZJARJU SMAT TAL-PROPOSTA/INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwata/i

               Linji baġitarji eżistenti

               Skont l-ordni tal-intestaturi tal-qafas finanzjarju pluriennali u tal-linji baġitarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Numru
                        [Intestatura………………………...……………]

                        Diff
                           7
                        .

                        minn pajjiżi tal-EFTA
                           8

                        minn pajjiżi kandidati
                           9

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        2

                        11.03.01

                        Sabiex jinbena qafas ta’ governanza għall-attivitajiet tas-sajd li jagħmlu l-bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs)

                        Diff./Mhux diff.

                        LE

                        LE

                        LE

                        LE

               Linji baġitarji ġodda mitluba

               Skont l-ordni tal-intestaturi tal-qafas finanzjarju pluriennali u tal-linji baġitarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Numru
                        […][Intestatura………………………]

                        Diff./Mhux diff.

                        minn pajjiżi tal-EFTA

                        minn pajjiżi kandidati

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        […][XX.SS.SS.SS]

                        IVA/LE

                        IVA/LE

                        IVA/LE

                        IVA/LE

               3.2.Impatt stmat fuq in-nefqa

               Sommarju tal-impatt stmat fuq in-nefqa

               EUR miljun (sa tliet punti deċimali)

                        Intestatura tal-qafas finanzjarju
                        pluriennali

                        Numru 2

                        Tkabbir Sostenibbli: riżorsi naturali

                        DĠ: <MARE>

                        Sena
                        2017
                           10

                        Sena
                        2018

                        Sena
                        2019

                        Sena
                        2020

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        TOTAL

                        • Approprjazzjonijiet operazzjonali

                        Numru tal-linja baġitarja 11.0301.

                        Impenji

                        (1)

                        0.575

                        0.575

                        0.575

                        0.575

                        2.300

                        Pagamenti

                        (2)

                        0.575

                        0.575

                        0.575

                        0.575

                        2.300

                        Numru tal-linja baġitarja

                        Impenji

                        (1a)

                        Pagamenti

                        (2a)

                        Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi
                           11

                        Numru tal-linja baġitarja

                        (3)

                        Approprjazzjonijiet TOTALI
                        għal DĠ MARE

                        Impenji

                        =1+1a +3

                        0.575

                        0.575

                        0.575

                        0.575

                        2.300

                        Pagamenti

                        =2+2a

                        +3

                        0.575

                        0.575

                        0.575

                        0.575

                        2.300

                        • TOTAL ta’ approprjazzjonijiet operazzjonali

                        Impenji

                        (4)

                        0.575

                        0.575

                        0.575

                        0.575

                        2.300

                        Pagamenti

                        (5)

                        0.575

                        0.575

                        0.575

                        0.575

                        2.300

                        • TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi

                        (6)

                        Approprjazzjonijiet TOTALI
                        taħt l-INTESTATURA 2
                           tal-qafas finanzjarju pluriennali

                        Impenji

                        =4+ 6

                        0.575

                        0.575

                        0.575

                        0.575

                        2.300

                        Pagamenti

                        =5+ 6

                        0.575

                        0.575

                        0.575

                        0.575

                        2.300

               Jekk il-proposta/inizjattiva taffettwa iżjed minn intestatura waħda:

                        • TOTAL ta’ approprjazzjonijiet operazzjonali

                        Impenji

                        (4)

                        Pagamenti

                        (5)

                        • TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi

                        (6)

                        Approprjazzjonijiet TOTALI
                        skont l-INTESTATURI 1 sa 4
                           tal-qafas finanzjarju pluriennali
                        (Ammont ta’ referenza)

                        Impenji

                        =4+ 6

                        Pagamenti

                        =5+ 6

                        Intestatura tal-qafas finanzjarju
                        pluriennali

                        5

                        “Nefqa amministrattiva”

               EUR miljun (sa tliet punti deċimali)

                        Sena
                        2017

                        Sena
                        2018

                        Sena
                        2019

                        Sena
                        2020

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        TOTAL

                        DĠ: MARE

                        • Riżorsi umani

                        • Nefqa amministrattiva oħra

                        TOTAL għad-DĠ MARE

                        Approprjazzjonijiet

                        Approprjazzjonijiet TOTALI
                        taħt l-INTESTATURA 5
                           tal-qafas finanzjarju pluriennali

                        (Impenji totali = Pagamenti totali)

               EUR miljun (sa tliet punti deċimali)

                        Sena
                        N
                           12

                        Sena
                        N+1

                        Sena
                        N+2

                        Sena
                        N+3

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        TOTAL

                        Approprjazzjonijiet TOTALI
                        skont l-INTESTATURI 1 sa 5
                           tal-qafas finanzjarju pluriennali

                        Impenji

                        0.798

                        0.798

                        0.798

                        0.848

                        3.242

                        Pagamenti

                        0.798

                        0.798

                        0.798

                        0.848

                        3.242

               Impatt stmat fuq l-approprjazzjonijiet operazzjonali

               ◻
                     Il-proposta/inizjattiva ma teħtieġ l-ebda użu ta’ approprjazzjonijiet operazzjonali

               ☑
                     Il-proposta/inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

               Approprjazzjonijiet ta’ impenn f’miljuni ta’ EUR (sa tliet punti deċimali)

                        Indika l-għanijiet u r-riżultati

                        ⇩

                        Sena
                        2017

                        Sena
                        2018

                        Sena
                        2019

                        Sena
                        2020

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        TOTAL

                        Riżultati

                        Tip
                           13

                        Kost medju

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru

                        Kost

                        Nru totali

                        Kost totali

                        GĦAN SPEĊIFIKU Nru 1
                           14
                        ...

                        - aċċess (ref t 4000xx55

                        Annwali

                        0.220

                        0.220

                        0.220

                        0.220

                        0.220

                        0.880

                        - settorjali

                        Annwali

                        0.355

                        0.355

                        0.355

                        0.355

                        0.355

                        1.420

                        - Riżultat

                        Subtotal tal-għan speċifiku Nru 1

                        0.575

                        0.575

                        0.575

                        0.575

                        2.300

                        GĦAN SPEĊIFIKU Nru 2 ...

                        - Riżultat

                        Subtotal tal-għan speċifiku Nru 2

                        SPIŻA TOTALI

                        0.575

                        0.575

                        0.575

                        0.575

                        2.300

               Impatt stmat fuq l-approprjazzjonijiet ta’ natura amministrattiva

               Sommarju

               ☑
                     Il-proposta/inizjattiva ma teħtieġ l-ebda użu ta’ approprjazzjonijiet ta’ natura amministrattiva

               ◻
                     Il-proposta/inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

               f’miljuni ta’ EUR (sa tliet punti deċimali)

                        Sena
                           15

                        Sena

                        Sena

                        Sena

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        TOTAL

                        INTESTATURA 5
                        tal-qafas finanzjarju pluriennali

                        Riżorsi umani

                        Infiq amministrattiv ieħor:

                        Subtotal tal-INTESTATURA 5
                        tal-qafas finanzjarju pluriennali

                        Riżorsi li jaqgħu barra l-INTESTATURA 5
                           16

                        tal-qafas finanzjarju pluriennali

                        Riżorsi umani

                        Nefqa oħra
                        ta’ natura amministrattiva

                        Subtotal
                        Riżorsi li jaqgħu barra l-INTESTATURA 5
                        tal-qafas finanzjarju pluriennali

                        TOTAL

                        .

               L-approprjazzjonijiet meħtieġa għar-riżorsi umani u għal infiq ieħor ta’ natura amministrattiva se jiġu ssodisfati b’approprjazzjonijiet mid-DĠ li diġà jkunu assenjati għall-ġestjoni tal-azzjoni u/jew kienu ġew ridistribwiti fid-DĠ, flimkien, jekk dan ikun neċessarju, ma’ xi allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.

               Stima tar-riżorsi umani meħtieġa

               ◻
                     Il-proposta/inizjattiva ma teħtieġ l-ebda użu ta’ riżorsi umani.

               ☑
                     Il-proposta/inizjattiva teħtieġ l-użu ta’ riżorsi umani, kif spjegat hawn taħt:

               L-istima trid tingħata f’unitajiet ekwivalenti għall-full time

                        Sena 2017

                        Sena 2018

                        Sena 2019

                        Sena 20120

                        • Pożizzjonijiet fil-pjan ta’ stabbiliment (uffiċjali u persunal temporanju)

                        XX 01 01 01 (Kwartieri ġenerali u Uffiċċji ta’ Rappreżentanza tal-Kummissjoni)

                        XX 01 01 02 (Delegazzjonijiet)

                        XX 01 05 01 (Riċerka indiretta)

                        10 01 05 01 (Riċerka diretta)

                        •Persunal estern (f’unitajiet ekwivalenti għall-full time: FTE)
                           17

                        XX 01 02 01 (AC, ENS, INT mill-“pakkett globali”)

                        XX 01 02 02 (AC, AL, ENS, INT u JED fid-delegazzjonijiet)

                        11 01 04 01
                           18

                        - fil-Kwartieri Ġenerali

                        - fid-Delegazzjonijiet

                        XX 01 05 02 (AC, END, INT - Riċerka indiretta)

                        10 01 05 02 (AC, END, INT - Riċerka diretta)

                        Linji baġitarji oħrajn (speċifika)

                        TOTAL

               XX huwa l-qasam ta’ politika jew it-titolu baġitarju kkonċernat.

               Ir-riżorsi umani meħtieġa għandhom jiġu mill-persunal tad-DĠ li diġà jkun assenjat għall-immaniġġjar tal-azzjoni u/jew ikun ġie riallokat fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tal-limiti baġitarji.

               Deskrizzjoni tal-kompiti li jridu jitwettqu:

                        Uffiċjali u persunal temporanju

                        L-implimentazzjoni tal-Protokoll (il-pagamenti, l-aċċess għal bastimenti tal-UE fl-ilmijiet ta’ Mauritius, l-ipproċessar ta’ awtorizzazzjonijiet tas-sajd), it-tħejjija u s-segwitu ta’ Kumitati Konġunti) tħejjija għat-tiġdid tal-Protokoll: l-evalwazzjoni esterna, il-proċeduri leġiżlattivi, in-negozjati.

                        Persunal estern

                        Implimentazzjoni tal-Protokoll: kuntatti mal-awtoritajiet ta’ Mauritius għall-aċċess għal bastimenti tal-UE fl-ilmijiet ta’ Mauritius, l-ipproċessar tal-awtorizzazzjoni tas-sajd, it-tħejjija u s-segwitu ta’ Kumitati Konġunti, b’mod partikolari l-implimentazzjoni tal-appoġġ settorjali.

               Kompatibbiltà mal-qafas finanzjarju pluriennali attwali

               ☑
                     Il-proposta/inizjattiva hija kompatibbli mal-qafas finanzjarju pluriennali attwali.

               ◻
                     Il-proposta/inizjattiva se tinvolvi l-programmazzjoni mill-ġdid tal-intestatura rilevanti fil-qafas finanzjarju pluriennali.

                  Spjega xi programmazzjoni mill-ġdid hija meħtieġa, billi tispeċifika l-intestaturi tal-baġit ikkonċernati u l-ammonti korrispondenti.

                  […]

               ◻
                     Il-proposta/inizjattiva teħtieġ l-applikazzjoni tal-istrument ta’ flessibbiltà jew ir-reviżjoni tal-qafas finanzjarju pluriennali.

                  Spjega x’inhu meħtieġ, billi tispeċifika l-intestaturi u l-linji baġitarji kkonċernati u l-ammonti korrispondenti.

                  […]

               Kontribuzzjonijiet ta’ partijiet terzi

               ☑Il-proposta/inizjattiva ma tipprevedix kofinanzjament minn partijiet terzi.

               Il-proposta/inizjattiva tipprevedi l-kofinanzjament stmat hawn taħt.

               Approprjazzjonijiet f’miljuni ta’ EUR (sa tliet punti deċimali)

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        Total

                        Speċifika l-korp ta’ kofinanzjament

                        Approprjazzjonijiet TOTALI kofinanzjati

               3.3.Impatt stmat fuq id-dħul

               ☑
                     Il-proposta/inizjattiva ma għandha l-ebda impatt finanzjarju fuq id-dħul.

               ◻
                     Il-proposta/inizjattiva għandha dan l-impatt finanzjarju li ġej:

               ◻
                     fuq ir-riżorsi proprji

               ◻
                     fuq l-introjtu mixxellanju

               f’miljuni ta’ EUR (sa tliet punti deċimali)

                        Linja baġitarja tad-dħul:

                        Approprjazzjonijiet disponibbli għas-sena finanzjarja attwali

                        Impatt tal-proposta/l-inizjattiva
                           19

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel is-snin kollha li hemm bżonn biex turi d-durata tal-impatt (ara l-punt 1.6)

                        Artikolu ………….

               Għad-dħul mixxellanju “assenjat”, speċifika l-linja/i baġitarja/i tan-nefqa affettwata/i.

                  […]

               Speċifika l-metodu għall-kalkolu tal-impatt fuq id-dħul.

                  […]

                     (1)
                  Adottat fil-11 ta’ April 2016 waqt it-3459 laqgħa tal-Kunsill tal-Agrikoltura u s-Sajd.

                     (2)
                  ĠU L 79 18.3.2014, p. 3.

                     (3)
                  Id-Deċiżjoni tal-Kunsill 2014/146/UE tat-28 ta’ Jannar 2014 dwar il-konklużjoni tal-Ftehim ta’ Sħubija dwar is-Sajd bejn l-Unjoni Ewropea u r-Repubblika tal-Mawrizju (ĠU L 79, 18.3.2014, p. 2)

                     (4)
                  ABM: ġestjoni bbażata fuq l-attività; ABB: ibbaġitjar ibbażat fuq l-attività.

                     (5)
                  Kif imsemmi fl-Artikolu 54(2)(a) jew (b) tar-Regolament Finanzjarju.

                     (6)
                  Dettalji tal-metodi ta’ ġestjoni u tar-referenzi għar-Regolament Finanzjarju jistgħu jinstabu fuq is-sit BudgWeb:
                  http://www.cc.cec/budg/man/budgmanag/budgmanag_mt.html

                     (7)
                  Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.

                     (8)
                  L-EFTA: L-Assoċazzjoni Ewropea tal-Kummerċ Ħieles.

                     (9)
                  Pajjiżi kandidati u, meta jkun applikabbli, pajjiżi kandidati potenzjali mill-Balkani tal-Punent.

                     (10)
                  Is-sena N hija s-sena li fiha tibda l-implimentazzjoni tal-proposta/inizjattiva.

                     (11)
                  Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.

                     (12)
                  Is-sena N hija s-sena li fiha tibda l-implimentazzjoni tal-proposta/inizjattiva.

                     (13)
                  Ir-riżultati huma prodotti u servizzi li jridu jiġu pprovduti (pereżempju, l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.).

                     (14)
                  Kif deskritt fil-punt 1.4.2. “Għan(ijiet) speċifiku/speċifiċi…”

                     (15)
                  Is-sena N hija s-sena li fiha tibda l-implimentazzjoni tal-proposta/inizjattiva.

                     (16)
                  Assistenza teknika u/jew amministrattiva u nefqa li tappoġġa l-implimentazzjoni ta’ programmi u/jew ta’ azzjonijiet tal-UE (dawk li qabel kienu l-linji “BA”), riċerka indiretta, riċerka diretta.

                     (17)
                  AC = Persunal Kuntrattwali; AL = Persunal Lokali; END = Espert Nazzjonali Sekondat; INT= Persunal tal-aġenzija; JED = Esperti Żgħażagħ f’Delegazzjonijiet.

                     (18)
                  Sublimitu għall-persunal estern kopert mill-approprjazzjonijiet operazzjonali (dawk li kienu linji “BA”).

                     (19)
                  Fir-rigward ta’ riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti gross wara tnaqqis ta’ 25 % għall-ispejjeż ta’ ġbir.

    ---documentbreak---

               IL-KUMMISSJONI EWROPEA
            Brussell, 15.9.2017
            COM(2017) 484 final
            ANNESS
            tal-
            Proposta għalDEĊIŻJONI TAL-KUNSILL

               dwar l-iffirmar, f’isem l-Unjoni, u l-applikazzjoni provviżorja ta’ Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius

               PROTOKOLL

               li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika ta’ Mauritius

               Artikolu 1
               Tul ta’ żmien

                  Dan il-Protokoll u l-Anness tiegħu għandhom japplikaw għal perjodu ta’ erba’ snin mid-data tal-applikazzjoni provviżorja tagħhom.

               Artikolu 2
               Prinċipji

               1.
                     Kif previst fl-Artikolu 6 tal-Ftehim ta’ Sħubija dwar is-Sajd, il-bastimenti li jtajru l-bandiera ta’ Stat Membru tal-Unjoni Ewropea, minn hawn ’il quddiem bastimenti tal-Unjoni, jistgħu jinvolvu ruħhom f’attivitajiet tas-sajd fl-ilmijiet ta’ Mauritius biss jekk ikollhom awtorizzazzjoni tas-sajd maħruġa taħt dan il-Protokoll skont il-Kapitolu II tal-Anness tiegħu.

               2.
                     Bil-għan li jitkompla l-iżvilupp tas-sajd responsabbli u sostenibbli, il-Partijiet jaqblu li jikkooperaw kontra s-sajd illegali, mhux irrapportat u mhux irregolat.

               3.
                     B’dan, il-Partijiet qed jintrabtu li jippromwovu s-sajd responsabbli fl-ilmijiet ta’ Mauritius abbażi tal-prinċipju tan-nondiskriminazzjoni bejn il-flotot differenti li jkunu qed jistadu fl-ilmijiet ta’ Mauritius. Mauritius jimpenja ruħu li japplika l-istess miżuri tekniċi u ta’ konservazzjoni għall-flotot industrijali kollha li joperaw fl-ilmijiet tiegħu.

               4.
                     Fl-interess tat-trasparenza, l-awtoritajiet ta’ Mauritius jimpenjaw ruħhom li jipprovdu lill-UE, permezz tal-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd (minn hawn ’il quddiem imsejjaħ il-Kumitat Konġunt), l-informazzjoni rilevanti dwar l-attivitajiet ta’ sajd li jsiru fl-ilmijiet ta’ Mauritius, f’konformità mar-rekwiżiti IOTC.

               5.
                     B’dan, il-Partijiet jintrabtu li jimplimentaw dan il-Ftehim skont l-Artikolu 9 tal-Ftehim ta’ Cotonou fir-rigward ta’ elementi essenzjali marbutin mad-drittijiet tal-bniedem, mal-prinċipji demokratiċi u mal-istat tad-dritt, u fir-rigward ta’ elementi fundamentali relatati mal-governanza t-tajba.

               6.
                     L-impjieg tal-baħrin abbord il-bastimenti tal-Unjoni Ewropea għandu jkun regolat mid-Dikjarazzjoni tal-Organizzazzjoni Internazzjonali tax-Xogħol (ILO) dwar il-Prinċipji u d-Drittijiet Fundamentali fuq ix-Xogħol, li għandha tapplika bi dritt għall-kuntratti korrispondenti u għat-termini ġenerali tal-impjieg. B’mod partikolari, din tikkonċerna l-libertà ta’ assoċjazzjoni u r-rikonoxximent effettiv tad-dritt għan-negozjar kollettiv u l-eliminazzjoni tad-diskriminazzjoni fir-rigward tal-impjiegi u tax-xogħol.

               Artikolu 3
               Opportunitajiet tas-sajd

               1.
                     L-opportunitajiet tas-sajd mogħtija skont l-Artikolu 5 tal-Ftehim ta’ Sħubija dwar is-Sajd għal speċijiet migratorji ħafna (speċijiet elenkati fl-Anness 1 tal-Konvenzjoni tan-Nazzjonijiet Uniti dwar id-Dritt tal-Baħar tal-1982), għandhom ikunu kif ġej:

               (a)
                     40 bastiment tas-sajd bil-purse seine; u

               (b)
                     45 bastiment tas-sajd bil-konz tal-wiċċ.

               2.
                     Mauritius għandu jawtorizza massimu ta’ 20 bastiment tal-provvista sabiex jassistu fl-operazzjonijiet ta’ bastimenti tas-sajd tal-Unjoni awtorizzati fl-ilmijiet ta’ Mauritius, sakemm ma jkunx stabbilit mod ieħor mill-IOTC.

               3.
                     Il-Paragrafi 1 u 2 għandhom japplikaw soġġetti għall-Artikoli 8 u 9 ta’ dan il-Protokoll.

               Artikolu 4Kontribuzzjoni finanzjarja

               1.
                     Il-kontribuzzjoni finanzjarja totali msemmija fl-Artikolu 7 tal-Ftehim ta’ Sħubija dwar is-Sajd, għall-perjodu msemmi fl-Artikolu 1, għandha tkun ta’ EUR 2 300 000.

               2.
                     Din il-kontribuzzjoni finanzjarja totali għandha tinkludi:

               (a)
                     l-ammont annwali ta’ EUR 220 000 għall-aċċess għall-ilmijiet ta’ Mauritius, li jkun ekwivalenti għal tunnellaġġ ta’ referenza ta’ 4000 tunnellata fis-sena;

               (b)
                     l-ammont speċifiku ta’ EUR 220 000 fis-sena bħala appoġġ għall-politika settorjali tas-sajd ta’ Mauritius u għall-implimentazzjoni tagħha. u

               (c)
                     l-ammont addizzjonali ta’ EUR 135 000 għall-appoġġ tal-iżvilupp tal-politika marittima u tal-ekonomija tal-oċeani f’konformità mal-objettivi stabbiliti fl-Artikoli 9 ta’ dan il-Protokoll.

               3.
                     Il-paragrafu 1 għandu japplika soġġett għall-Artikoli 5 sa 9 ta’ dan il-Protokoll.

               4.
                     L-Unjoni Ewropea għandha tħallas l-ammont imsemmi fil-paragrafu 2(a) ta’ dan l-Artikolu mhux aktar tard minn 60 jum wara l-bidu tal-applikazzjoni provviżorja għall-ewwel sena u, mhux aktar tard mid-data tal-anniversarju tal-applikazzjoni provviżorja ta’ dan il-Protokoll għas-snin ta’ wara.

               5.
                     Jekk il-livell annwali tal-qabdiet tat-tonn mill-bastimenti tal-Unjoni Ewropea fl-ilmijiet ta’ Mauritius jkun akbar mit-tunnellaġġ ta’ referenza annwali msemmi fil-paragrafu 2(a), l-ammont tal-kontribuzzjoni finanzjarja annwali għad-drittijiet tal-aċċess għandu jiżdied għal EUR 55 għal kull tunnellata addizzjonali li tinqabad.

               6.
                     Madankollu, l-ammont totali annwali li tħallas l-Unjoni Ewropea ma għandux jaqbeż id-doppju tal-ammont indikat fil-paragrafu 2(a). Meta l-kwantitajiet maqbuda mill-bastimenti tal-Unjoni Ewropea fl-ilmijiet ta’ Mauritius jaqbżu l-kwantitajiet li jikkorrispondu għad-doppju tal-ammont annwali totali, l-ammont dovut għall-kwantità li taqbeż dak il-limitu għandu jitħallas is-sena ta’ wara.

               7.
                     Mauritius għandu jkollu diskrezzjoni sħiħa dwar l-użu tal-kontribuzzjoni finanzjarja speċifikata fil-paragrafu 2(a).

               8.
                     Il-kontribuzzjoni finanzjarja għandha tiġi mħallsa f’kont wieħed tat-Teżor Pubbliku ta’ Mauritius miftuħ mal-Bank Ċentrali ta’ Mauritius. Il-kontribuzzjoni finanzjarja msemmija fil-paragrafi 2(b) u 2(c) għandha tkun disponibbli għall-entità ta’ Mauritius responsabbli mill-implimentazzjoni tal-politiki tas-sajd u ta’ dawk marittimi. Kull sena, l-awtoritajiet ta’ Mauritius għandhom jipprovdu n-numru tal-kont lill-awtoritajiet tal-Unjoni Ewropea.

               9.
                     Ir-regoli ta’ implimentazzjoni dettaljati dwar l-użu tal-kontribuzzjoni finanzjarja msemmija fl-Artikolu 4(2)(c) għandu jkun hemm qbil dwarhom fl-ewwel laqgħa tal-Kumitat Konġunt li sseħħ taħt dan il-Protokoll. Din se tinkludi d-definizzjoni ta’ azzjonijiet msemmija fl-Artikolu 9, id-dipartimenti responsabbli, l-approssimazzjonijiet baġitarji korrispondenti, il-modalitajiet ta’ żborż kif ukoll il-mekkaniżmi ta’ rappurtar.

               Artikolu 5
               Appoġġ Settorjali

               1.
                     Sa mhux aktar tard minn tliet xhur wara d-data tal-applikazzjoni provviżorja ta’ dan il-Protokoll, il-Kumitat Konġunt għandu jaqbel fuq programm settorjali pluriennali u fuq regoli ta’ implimentazzjoni dettaljati li jkopru, b’mod partikolari:

               (a)
                     programm annwali u pluriennali għall-użu tal-ammont speċifiku tal-kontribuzzjoni finanzjarja msemmija fl-Artikolu 4, il-paragrafu 2(b);

               (b)
                     l-objettivi, li għandhom jintlaħqu fuq bażi annwali u pluriennali sabiex jinkiseb, fuq medda ta’ żmien, sajd sostenibbli u responsabbli, skont il-prijoritajiet espressi mill-Mauritius fil-politika tas-sajd u l-politika marittima nazzjonali tiegħu, u politiki oħrajn marbuta mal-promozzjoni tas-sajd responsabbli u sostenibbli jew li għandhom impatt fuqu; u

               (c)
                     il-kriterji u l-proċeduri li għandhom jintużaw biex jiġu evalwati r-riżultati miksubin kull sena.

               2.
                     Kwalunkwe emenda fil-programm settorjali annwali jew pluriennali għandha tiġi approvata mill-Kumitat Konġunt.

               3.
                     Kull sena, Mauritius għandu jippreżenta rapport annwali fuq l-azzjonijiet implimentati u r-riżultati miksuba bl-appoġġ settorjali, li għandu jiġi eżaminat mill-Kumitat Konġunt. Mauritius għandu jirrapporta qabel l-iskadenza tal-Protokoll attwali dwar l-implimentazzjoni tal-appoġġ settorjali matul il-perjodu ta’ dan il-Protokoll.

               4.
                     L-ammont speċifiku tal-kontribuzzjoni finanzjarja msemmija fl-Artikolu 4(2)(b) għandu jitħallas bin-nifs, bi ħlasijiet parzjali. Għall-ewwel sena tal-Protokoll, il-ħlas parzjali għandu jsir skont il-ħtiġijiet identifikati bħala parti mill-programmazzjoni maqbula. Għas-snin sussegwenti tal-applikazzjoni, il-ħlas parzjali għandu jsir abbażi ta’ analiżi tar-riżultati miksubin fl-implimentazzjoni tal-appoġġ settorjali u l-programm annwali maqbul.

                  Fid-dawl tar-riżultati ta’ din l-analiżi, jekk ir-riżultati miksuba jkunu inkonsistenti mal-programmazzjoni jew jekk l-eżekuzzjoni finanzjarja tinstab li ma tkunx biżżejjed mill-Kumitat Konġunt, il-ħlas tal-kontribuzzjoni finanzjarja speċifika previst fl-Artikolu 4(2)(b) ta’ dan il-Protokoll jista’ jiġi rivedut jew sospiż, parzjalment jew bis-sħiħ.

               5.
                     Il-ħlas tal-kontribuzzjoni finanzjarja għandu jissokta wara konsultazzjoni u ftehim mill-Partijiet meta jkun iġġustifikat fuq il-bażi tar-riżultati tal-implimentazzjoni tal-programmazzjoni maqbula msemmija fil-paragrafu 1.

               6.
                     Il-kontribuzzjoni finanzjarja speċifika prevista fl-Artikolu 4(2)(b) ma tistax titħallas wara perjodu ta’ sitt (6) xhur minn meta jiskadi l-Protokoll. Kull meta jkun meħtieġ, il-Partijiet għandhom ikomplu jimmonitorjaw l-implimentazzjoni tal-appoġġ settorjali wara li jiskadi dan il-Protokoll.

               Artikolu 6
               Kooperazzjoni xjentifika għal sajd responsabbli

               1.
                     Il-Partijiet jimpenjaw ruħhom li jikkonformaw mar-riżoluzzjonijiet, ir-rakkomandazzjonijiet u l-miżuri ta’ ġestjoni applikabbli rilevanti adottati mill-Kummissjoni għat-Tonn tal-Oċean Indjan (IOTC) rigward il-konservazzjoni u l-ġestjoni responsabbli tas-sajd.

               2.
                     Abbażi tar-rakkomandazzjonijiet u tar-riżoluzzjonijiet li ttieħdu fi ħdan l-IOTC u tal-aħjar parir xjentifiku disponibbli u, fejn xieraq, ir-riżultati tal-laqgħa xjentifika konġunta prevista fl-Artikolu 4 tal-Ftehim ta’ Sħubija dwar is-Sajd, il-Partijiet jistgħu jikkonsultaw lil xulxin fi ħdan il-Kumitat Konġunt u, fejn meħtieġ, jiftiehmu dwar il-miżuri sabiex tkun żgurata l-ġestjoni sostenibbli tar-riżorsi tas-sajd ta’ Mauritius koperti minn dan il-Protokoll sa fejn huma kkonċernati l-attivitajiet tal-bastimenti tal-Unjoni.

               Artikolu 7
               Sajd sperimentali u opportunitajiet ġodda tas-sajd

               1.
                     Il-Kumitat Konġunt jista’ jqis u japprova l-possibbiltà li jagħmel kampanji tas-sajd sperimentali fl-ilmijiet ta’ Mauritius bil-ħsieb li jittestja l-fattibbiltà teknika u l-vijabbiltà ekonomika ta’ sajd ġdid li ma jkunx previst fl-Artikolu 3. Għal dan il-għan u fuq bażi ta' każ b’każ, il-Kumitat Konġunt għandu jiddetermina l-ispeċijiet, il-kundizzjonijiet, inkluż il-parteċipazzjoni tax-xjenzati ta’ Mauritius f’tali kampanji, u kwalunkwe parametru rilevanti ieħor. L-awtorizzazzjoni għas-sajd sperimentali m’għandhiex taqbeż il-perjodu massimu ta’ sitt (6) xhur.

               2.
                     Filwaqt li jitqies l-aqwa parir xjentifiku disponibbli u abbażi tar-riżultati tal-kampanji tas-sajd sperimentali, jekk l-Unjoni Ewropea tkun interessata f’opportunitajiet ġodda tas-sajd, il-Kumitat Konġunt għandu, fuq approvazzjoni, jippreskrivi l-kundizzjonijiet li japplikaw għal tali attivitajiet tas-sajd ġodda.

               3.
                     F’każ li l-Partijiet iqisu li l-kampanji sperimentali jkunu taw riżultati pożittivi, Mauritius jista’ jalloka l-possibbiltajiet tas-sajd tal-ispeċijiet il-ġodda lill-flotta tal-Unjoni sa ma jiskadi dan il-Protokoll. Għalhekk il-kumpens finanzjarju msemmi fl-Artikolu 4(2)(a) ta’ dan il-Protokoll għandu konsegwentement jiġi aġġustat mill-Kumitat Konġunt. It-tariffi li sidien il-bastimenti jridu jħallsu u l-kundizzjonijiet marbutin magħhom previsti fl-Anness għandhom jiġu emendati kif xieraq.

               Artikolu 8
               Aġġustament tal-opportunitajiet tas-sajd, tunnellaġġ ta’ riferiment u tal-miżuri tekniċi bi ftehim reċiproku

               1.
                     Il-Kumitat Konġunt jista’ jirrevedi u jaġġusta l-opportunitajiet tas-sajd imsemmija fl-Artikolu 3, diment li r-rakkomandazzjonijiet u r-riżoluzzjonijiet adottati fl-IOTC jikkonfermaw li aġġustament bħal dan ikun jiżgura l-ġestjoni sostenibbli tat-tonn u ta’ speċijiet li jixbhu lit-tonn fl-Oċean Indjan.

               2.
                     F’dan il-każ, il-kontribuzzjoni finanzjarja msemmija fl-Artikolu 4(2)(a) għandha tiġi aġġustata b’mod proporzjonat u pro rata temporis permezz ta’ deċiżjoni tal-Kumitat Konġunt. Madankollu, l-ammont annwali kollu mħallas mill-Unjoni Ewropea ma għandux jaqbeż id-doppju tal-ammont indikat fl-Artikolu 4(2)(a). L-aġġustament tal-opportunitajiet tas-sajd imsemmija f’dan l-Artikolu jista’ jkun ibbażat ukoll fuq ir-riżultati tas-sajd sperimentali mwettaq skont l-Artikolu 8.

               3.
                     Tliet xhur qabel it-tmiem tat-tieni sena wara l-bidu tal-applikazzjoni provviżorja tal-Protokoll, u diment li l-livell attwali rrapportat tal-qabdiet minn bastimenti tal-UE fl-ilmijiet ta’ Mauritius ikun jaqbeż it-tunnellaġġ ta’ referenza, il-Partijiet jistgħu jirrevedu u jaġġustaw it-tunnellaġġ ta’ referenza. Fejn japplika dan ta’ hawn fuq, il-kontribuzzjoni finanzjarja fl-Artikolu 4(2)(a) tista’ tiġi aġġustata għall-perjodu ta’ implimentazzjoni li jkun fadal.

               4.
                     Meta jkun meħtieġ, il-Kumitat Konġunt jista’ jeżamina u jadatta d-dispożizzjonijiet li jirregolaw l-attivitajiet tas-sajd u r-regoli għall-implimentazzjoni ta’ dan il-Protokoll u tal-Anness tiegħu.

               Artikolu 9
               Kooperazzjoni fil-qasam tal-Ekonomija tal-Oċeani

               1.
                     Il-Partijiet għandhom jimpenjaw ruħhom sabiex jiżviluppaw qafas biex titjieb il-kooperazzjoni fil-qasam tal-ekonomija tal-oċeani. Dan jista’ jkopri fost l-oħrajn, l-akkwakultura, l-iżvilupp sostenibbli tal-oċeani, l-ippjanar spazjali marittimu, l-enerġija tal-baħar u l-ambjent tal-baħar.

               2.
                     Il-Partijiet għandhom jikkooperaw fl-iżvilupp ta’ azzjonijiet konġunti sabiex dawn l-objettivi jintlaħqu aħjar, inkluż permezz ta’ għodod u ta’ programmi ta’ kooperazzjoni eżistenti.

               3.
                     Il-Partijiet jaqblu li jibdew azzjoni permezz tal-istabbiliment ta’ punti fokali, skambju ta’ informazzjoni u għarfien espert f’dan il-qasam.

               Artikolu 10
               Sospensjoni tal-implimentazzjoni tal-Protokoll

               1.
                     L-implimentazzjoni ta’ dan il-Protokoll għandha tiġi sospiża meta xi waħda mill-Partijiet teżiġi dan, fiċ-ċirkostanzi li ġejjin:

               (a)
                     jekk ċirkostanzi eċċezzjonali, minbarra fenomeni naturali, ma jippermettux li jsiru attivitajiet tas-sajd fl-ilmijiet ta’ Mauritius;

               (b)
                     fejn tinqala’ tilwima bejn il-Partijiet dwar l-interpretazzjoni u l-implimentazzjoni ta’ dan il-Protokoll u l-Anness tiegħu li ma tistax tinstab soluzzjoni għaliha;

               (c)
                     jekk waħda mill-Partijiet tonqos milli tikkonforma mad-dispożizzjonijiet ta’ dan il-Protokoll u mal-Anness tiegħu, u b’mod partikolari b’rabta ma’ ksur ta’ elementi essenzjali u fundamentali tad-drittijiet umani kif stipulat mill-Artikolu 9 tal-Ftehim ta’ Cotonou, u skont il-proċedura stabbilita fl-Artikoli 8 u 96 tiegħu;

               (d)
                     fil-każ li l-Unjoni Ewropea tonqos milli tagħmel il-ħlas previst fl-Artikolu 4(2)(a) fiż-żmien xieraq għal raġunijiet mhux koperti mill-paragrafu 1(c) ta’ dan l-Artikolu.

               2.
                     Qabel ma jieħdu kwalunkwe deċiżjoni ta’ sospensjoni, il-Partijiet għandhom jagħmlu konsultazzjonijiet sabiex isibu soluzzjoni amikevoli.

               3.
                     Meta jkun beħsiebha tissospendi l-implimentazzjoni ta’ dan il-Protokoll il-Parti kkonċernata għandha tibgħat notifika bil-miktub dwar l-intenzjoni tagħha mill-inqas tliet xhur qabel id-data meta tkun se tidħol fis-seħħ din is-sospensjoni.

               4.
                     Fil-każ ta’ sospensjoni tal-implimentazzjoni, il-Partijiet għandhom ikomplu jikkonsultaw bil-għan li tinstab soluzzjoni amikevoli għat-tilwima tagħhom. Fejn tinstab soluzzjoni bħal din, il-Protokoll għandu jerġa’ jibda jiġi implimentat u l-ammont tal-kontribuzzjoni finanzjarja għandu jitnaqqas b’mod proporzjonat u pro rata temporis skont il-perjodu li fih kienet sospiża l-implimentazzjoni ta’ dan il-Protokoll.

               Artikolu 11
               Qafas legali

               1.
                     L-attivitajiet tal-bastimenti tas-sajd tal-Unjoni fl-ilmijiet ta’ Mauritius huma soġġetti għal-liġijiet u r-regolamenti ta’ Mauritius, sakemm ma jkunx stipulat mod ieħor skont dan il-Protokoll u l-Anness tiegħu.

               2.
                     Iż-żewġ Partijiet għandhom jinnotifikaw lil xulxin bil-kitba, fi żmien xieraq, b’kull bidla fil-leġiżlazzjoni u fil-politika tas-sajd rilevanti rispettiva tagħhom.

               Artikolu 12Kunfidenzjalità

               1.
                     Iż-żewġ Partijiet għandhom jiżguraw li kull dejta personali relatata mal-bastimenti tal-Unjoni Ewropea u l-attivitajiet tas-sajd tagħhom fl-ilmijiet ta’ Mauritius, li tinkiseb fil-kuntest tal-Ftehim u ta’ dan il-Protokoll għandha tiġi trattata f’kull ħin skont il-prinċipji rispettivi tagħhom tal-kunfidenzjalità u tal-protezzjoni tad-dejta.

               2.
                     Iż-żewġ Partijiet għandhom jiżguraw li tiġi ppubblikata biss id-dejta aggregata dwar l-attivitajiet tas-sajd tal-flotta tal-Unjoni Ewropea fl-ilmijiet ta’ Mauritius, f’konformità mad-dispożizzjonijiet korrispondenti tal-IOTC u ta’ organizzazzjonijiet tas-sajd internazzjonali rilevanti oħrajn.

               3.
                     Id-dejta li tista’ titqies bħala kunfidenzjali għal raġunijiet oħra għandha tintuża biss għall-implimentazzjoni tal-Ftehim u għall-finijiet tal-ġestjoni tas-sajd, tal-monitoraġġ, tal-kontroll u tas-sorveljanza.

               Artikolu 13
               Skambji elettroniċi tad-dejta

               1.
                     Mauritius u l-Unjoni Ewropea jimpenjaw ruħhom li jimplimentaw is-sistemi meħtieġa għall-iskambju elettroniku tal-informazzjoni u d-dokumenti kollha relatati mal-implimentazzjoni tal-Ftehim. F’kull waqt, il-forma elettronika ta’ dokument se titqies li hija ekwivalenti għall-verżjoni stampata.

               2.
                     Iż-żewġ Partijiet għandhom jgħarrfu mill-ewwel lil xulxin dwar kwalunkwe tfixkil fis-sistema tal-kompjuter li ma jħallix li jsiru skambji bħal dawn. F’dawk iċ-ċirkostanzi, l-informazzjoni u d-dokumenti relatati mal-implimentazzjoni tal-Ftehim għandhom jinbidlu b’mod awtomatiku bil-verżjoni stampata tagħhom, kif iddefinit fl-Anness.

               Artikolu 14
               Terminazzjoni

               1.
                     Dan il-Protokoll jista’ jiġi tterminat fuq l-inizjattiva ta’ xi waħda mill-Partijiet fil-każijiet u skont il-kondizzjonijiet imsemmija fl-Artikolu 12 tal-Ftehim.

               2.
                     F’każ ta’ terminazzjoni ta’ dan il-Protokoll, il-Parti kkonċernata għandha tinnotifika bil-miktub lill-Parti l-oħra bl-intenzjoni tagħha li ttemm il-Protokoll mill-inqas sitt xhur qabel id-data meta għandha sseħħ it-tali terminazzjoni.

               3.
                     Meta tintbagħat in-notifika msemmija fil-paragrafu preċedenti għandu jingħata bidu għall-konsultazzjonijiet bejn il-Partijiet.

               4.
                     Fil-każ tal-iskadenza tal-Protokoll, jew it-terminazzjoni tiegħu kif previst fl-Artikolu 12, is-sidien tal-bastimenti tal-UE għandhom ikomplu jkunu responsabbli għal kwalunkwe ksur tad-dispożizzjonijiet tal-Ftehim jew ta' dan il-Protokoll jew tal-liġijiet applikabbli ta’ Mauritius li jkun seħħ qabel l-iskadenza jew it-terminazzjoni ta’ dan il-Protokoll, jew għal kull tariffa tal-liċenzja jew għal kull ħlas dovut li jkun għadu pendenti li ma jkunx tħallas meta jkun skada l-Protokoll jew meta dan ikun ġie terminat.

               Artikolu 15
               Applikazzjoni provviżorja

               Dan il-Protokoll għandu japplika b’mod provviżorju mill-mument tal-iffirmar tiegħu mill-Partijiet.

               Artikolu 16
               Dħul fis-seħħ

               Dan il-Protokoll u l-Anness tiegħu għandhom jidħlu fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dak il-għan.

               ANNESS

               KONDIZZJONIJIET GĦALL-EŻERĊIZZJU TAL-ATTIVITAJIET TAS-SAJD MILL-BASTIMENTI TAL-UNJONI EWROPEA FL-ILMIJIET TA’ MAURITIUS

               KAPITOLU I

               Dispożizzjonijiet ġenerali

               1.
                     Il-ħatra tal-awtorità kompetenti

               Għall-finijiet ta’ dan l-Anness u minkejja kull indikazzjoni għall-kuntrarju, kull referenza għall-Unjoni Ewropea (l-Unjoni) jew għal Mauritius bħala awtorità kompetenti għandha tfisser:

               għall-Unjoni: il-Kummissjoni Ewropea, meta applikabbli permezz tad-Delegazzjoni tal-Unjoni Ewropea fil-Mauritius;

               għall-Mauritius: il-Ministeru responsabbli mis-Sajd.

               2.
                     Ilmijiet ta’ Mauritius

               Id-dispożizzjonijiet kollha tal-Protokoll u l-Annessi tiegħu japplikaw biss għall-ilmijiet ta’ Mauritius ddefiniti bħala lil hinn minn ħmistax-il (15) mil nawtiku mil-linja bażi.

               L-informazzjoni relatata ma’ żoni oħra magħluqa għan-navigazzjoni u s-sajd għandha tkun ipprovduta lill-Unjoni, u kwalunkwe emenda sussegwenti jeħtieġ li titħabbar mill-anqas xahrejn qabel id-dħul fis-seħħ tagħha.

               3.
                     Kont bankarju

               Mauritius għandu jgħarraf lill-Unjoni, qabel l-applikazzjoni provviżorja tal-Protokoll, bid-dettalji tal-kontijiet bankarji tat-Teżor ta’ Mauritius li fihom għandhom jitħallsu s-somom finanzjarji dovuti mill-bastimenti tal-Unjoni skont il-Ftehim. Is-sidien tal-bastimenti għandhom iħallsu l-ispejjeż tat-trasferimenti bankarji assoċjati ma’ dawn il-ħlasijiet.

               KAPITOLU II

               L-awtorizzazzjonijiet tas-sajd

               1.
                     Prerekwiżit biex tinkiseb liċenzja tas-sajd - bastimenti eliġibbli

               L-awtorizzazzjonijiet tas-sajd imsemmija fl-Artikolu 6 tal-Ftehim għandhom jinħarġu bil-kondizzjoni li l-bastiment jiġi inkluż fir-reġistru tal-bastimenti tas-sajd tal-Unjoni fil-lista tal-bastimenti tas-sajd awtorizzati tal-IOTC, ma jkunx fil-lista tal-bastimenti IUU tal-IOTC jew ta' kwalunkwe Organizzazzjoni ta’ Ġestjoni tas-Sajd Reġjonali oħra u li jkunu ġew issodisfati l-obbligi preċedenti l-oħrajn kollha tas-sid tal-bastiment, tal-kaptan, jew tal-bastiment innifsu li jirriżultaw mill-attivitajiet tas-sajd f’Mauritius skont il-Ftehim u skont il-leġiżlazzjoni ta’ Mauritius dwar is-sajd.

               2.
                     L-applikazzjoni għal awtorizzazzjoni tas-sajd

               L-Unjoni għandha tissottometti, b’mezzi elettroniċi, applikazzjoni lil Mauritius għal awtorizzazzjoni tas-sajd għal kull bastiment li jkun jixtieq jistad skont il-Ftehim mill-inqas wieħed u għoxrin (21) jum kalendarju qabel jibda l-perjodu ta’ validità mitlub, billi tuża l-formola li tinsab fl-Appendiċi 1 ta’ dan l-Anness. L-applikazzjoni għandha tiġi ttajpjata jew miktuba b’mod ċar b’ittri kapitali.

               Għal kull applikazzjoni tal-bidu għal awtorizzazzjoni tas-sajd skont il-Protokoll, jew wara bidla teknika fil-bastiment ikkonċernat, l-applikazzjoni għandu jkollha magħha:

               a.
                     il-prova tal-pagament tat-tariffa tal-ħlas minn qabel għall-perjodu ta’ validità tal-awtorizzazzjoni tas-sajd mitluba, li tagħha m’hemmx rifużjoni;

               b.
                     l-isem, l-indirizz u d-dettalji ta’ kuntatt:

               ta’ sid il-bastiment tas-sajd;

               tal-aġent tas-sid għall-bastiment tas-sajd, jekk xieraq; kif ukoll

               tal-operatur tal-bastiment tas-sajd;

               c.
                     ritratt diġitali bil-kulur reċenti tal-bastiment, li juri dehra laterali dettaljata tal-bastiment inkluż l-isem u n-numru ta’ identifikazzjoni tal-bastiment viżibbli b’mod ċar fuq il-buq;

               d.
                     iċ-ċertifikat tar-reġistrazzjoni tal-bastiment; kif ukoll

               e.
                     id-dettalji ta’ kuntatt tal-bastiment tas-sajd (fax, posta elettronika, eċċ.).

               Għat-tiġdid ta’ awtorizzazzjoni tas-sajd skont il-Protokoll fis-seħħ għal bastiment li l-ispeċifikazzjonijiet tekniċi tiegħu ma jkunux ġew mibdula, l-applikazzjoni għat-tiġdid għandu jkollha magħha biss il-prova tal-pagament tat-tariffa.

               3.
                     Tariffa tal-ħlas minn qabel

               1.
                     L-ammont tat-tariffa tal-ħlas minn qabel huwa stabbilit skont ir-rata annwali kif ġej. Dan għandu jinkludi t-taxxi lokali u nazzjonali kollha, minbarra t-taxxi tal-portijiet, it-taxxi għall-inżul, it-taxxi tat-trażbord u l-imposti għall-provvista tas-servizzi.

               2.
                     It-tariffi li jridu jħallsu s-sidien tal-bastimenti għandhom jiġu kkalkulati skont ir-rata li ġejja għal kull tunnellata ta’ ħut maqbud:

               Għall-ewwel u t-tieni sena ta’ applikazzjoni tal-Protokoll, EUR 65 għal kull tunnellata;

               Għat-tielet u r-raba’ sena ta’ applikazzjoni tal-Protokoll, EUR 70 għal kull tunnellata;

               3.
                     It-tariffa tal-ħlas minn qabel annwali li għandha titħallas mis-sidien tal-bastimenti fil-mument tal-applikazzjoni għal awtorizzazzjoni għas-sajd li għandha tinħareġ mill-awtoritajiet ta’ Mauritius għandha tkun kif ġej:

               a. Bastimenti tas-Sajd għat-Tonn bil-Purse Seine

               EUR 8 500, li huma l-ekwivalenti għal:

               - 130,8 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,

               - 121,4 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll,

               b. Bastimenti tas-sajd bil-konz tal-wiċċ (aktar minn 100 GT)

               EUR 4 125, li huma l-ekwivalenti għal:

               - 63,5 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,

               - 58,9 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll.

               c. Bastimenti tas-sajd bil-konz tal-wiċċ (anqas minn 100 GT)

               EUR 2 050, li huma l-ekwivalenti ta’:

               - 31,5 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-ewwel sentejn mill-applikazzjoni tal-Protokoll,

               - 29,3 tunnellata ta’ tonn u speċijiet li jixbhu lit-tonn maqbudin fl-ilmijiet ta’ Mauritius għall-aħħar sentejn ta’ applikazzjoni tal-Protokoll.

               4.
                     Il-bastimenti tal-provvista

               Il-bastimenti tal-provvista għandhom itajru l-bandiera ta’ Stat Membru tal-UE, u ma jistgħux ikunu mgħammra għas-sajd.

               L-appoġġ ipprovdut la jista’ jinkludi l-provvista tal-fjuwil u lanqas it-trażbord tal-qabdiet.

               Il-bastimenti tal-provvista għandhom ikunu soġġetti għall-istess proċedura għat-trażmissjoni tat-talbiet għal awtorizzazzjonijiet tas-sajd stabbiliti f’dan il-Kapitolu, sa fejn din tkun tapplika għalihom.

               It-tariffa tal-liċenzja annwali applikabbli għall-bastimenti tal-provvista hija ta’ EUR 4 000.

               5.
                     Lista provviżorja ta’ bastimenti awtorizzati

               Ladarba jirċievi l-applikazzjonijiet għall-awtorizzazzjoni tas-sajd, il-korp nazzjonali responsabbli għas-superviżjoni tal-attivitajiet tas-sajd għandu jfassal minnufih, għal kull kategorija ta’ bastimenti, inklużi l-bastimenti ta’ appoġġ, il-lista provviżorja ta’ bastimenti applikanti. Din il-lista għandha tintbagħat minnufih lill-Unjoni mill-awtorità kompetenti ta’ Mauritius.

               L-Unjoni għandha tibgħat il-lista provviżorja lis-sid tal-bastiment jew lill-aġent. Jekk l-uffiċċji tal-Unjoni jkunu magħluqin, Mauritius jista’ jibgħat il-lista provviżorja direttament lis-sid tal-bastiment jew lill-aġent tiegħu b'kopja lid-Delegazzjoni tal-UE f’Mauritius.

               6.
                     Il-ħruġ tal-awtorizzazzjoni tas-sajd

               L-awtorizzazzjonijiet tas-sajd għall-bastimenti kollha għandhom jinħarġu għas-sidien tal-bastimenti jew l-aġenti tagħhom, u f’forma elettronika, fi żmien wieħed u għoxrin (21) jum kalendarju minn meta tasal l-applikazzjoni sħiħa mill-awtorità kompetenti. Kopja ta’ din l-awtorizzazzjoni tas-sajd għandha tintbagħat elettronikament minnufih lid-Delegazzjoni tal-UE f’Mauritius. Verżjoni elettronika ta’ din l-awtorizzazzjoni tas-sajd tista’ tintuża għal mhux aktar minn sittin (60) jum kalendarju mid-data tal-ħruġ tal-awtorizzazzjoni tas-sajd. Matul dan il-perjodu, il-kopja titqies li hija ekwivalenti għall-verżjoni oriġinali.

               Wara dan il-perjodu ta’ sittin (60) jum, il-kopja oriġinali tal-awtorizzazzjoni tas-sajd għandha tinżamm abbord il-ħin kollu.

               7.
                     Lista ta’ bastimenti awtorizzati

               Ladarba tinħareġ l-awtorizzazzjoni tas-sajd, il-korp nazzjonali responsabbli għas-superviżjoni tal-attivitajiet tas-sajd għandu jfassal fi żmien 14-il jum mill-ħruġ tal-awtorizzazzjoni, għal kull kategorija ta’ bastiment, inklużi l-bastimenti tal-provvista, il-lista finali ta’ bastimenti awtorizzati. Din il-lista għandha tintbagħat lill-Unjoni u għandha tieħu post il-lista provviżorja msemmija hawn fuq.

               8.
                     Il-perjodu ta’ validità tal-awtorizzazzjoni tas-sajd

               L-awtorizzazzjonijiet tas-sajd għandhom ikunu validi għal sena u għandhom ikunu jistgħu jiġġeddu.

               Sabiex jiġi stabbilit meta jibda l-perjodu ta’ validità, perjodu annwali għandu jfisser:

               a.
                     għall-ewwel sena tal-applikazzjoni tal-Protokoll, il-perjodu bejn id-data tad-dħul fis-seħħ tiegħu u l-31 ta’ Diċembru tal-istess sena;

               b.
                     imbagħad, kull sena kalendarja sħiħa;

               c.
                     għall-aħħar sena tal-applikazzjoni tal-Protokoll, il-perjodu bejn l-1 ta’ Jannar u d-data tal-iskadenza tal-Protokoll.

               Għall-ewwel u għall-aħħar sena tal-Protokoll, it-tariffa tal-ħlas minn qabel għandha tiġi kkalkulata fuq bażi prorata temporis.

               9.
                     Dokumenti li jridu jinżammu abbord

               Waqt li bastiment tas-sajd ikun fl-ilmijiet ta’ Mauritius jew f’port ta’ Mauritius, għandu jkollu abbord f’kull ħin id-dokumenti li ġejjin:

               a.
                     l-awtorizzazzjoni tas-sajd;

               b.
                     id-dokumenti maħruġin minn awtorità kompetenti tal-Istat tal-bandiera tat-tali bastiment tas-sajd, li juru:

               - iċ-ċertifikat tar-reġistrazzjoni tal-bastiment, inkluż in-numru li taħtu huwa rreġistrat il-bastiment tas-sajd;

               - disinji jew deskrizzjonijiet iċċertifikati aġġornati tal-bastiment tas-sajd u b’mod partikolari, l-għadd ta’ stivi tal-ħut tal-bastimenti tas-sajd, bil-kapaċità tal-ħżin mogħtija f’metri kubi;

               c.
                     jekk tkun saret xi modifika fil-karatteristiċi tal-bastiment tas-sajd rigward it-tul ġenerali tiegħu, it-tunnellaġġ gross reġistrat tiegħu, il-potenza tal-magni ewlenin tiegħu jew il-kapaċità tal-istivi tiegħu, ċertifikat iċċertifikat minn awtorità kompetenti tal-Istat tal-bandiera tal-bastiment tas-sajd li jiddeskrivi n-natura ta’ dan it-tibdil; kif ukoll

               d.
                     iċ-ċertifikat ta’ kemm il-bastiment ikun jiflaħ jivvjaġġa.

               10.
                     Trasferiment tal-awtorizzazzjoni tas-sajd

               L-awtorizzazzjoni tas-sajd għandha tinħareġ għal bastiment partikolari u ma għandhiex tkun trasferibbli.

               Madankollu, fejn ikun hemm provi ta’ forza maġġuri, fuq talba tal-Unjoni, l-awtorizzazzjoni tas-sajd ta’ bastiment tista’ tinbidel b’awtorizzazzjoni ġdida, maħruġa għal bastiment ieħor simili jew għal bastiment li jissostitwixxih tal-istess kategorija tas-sajd bħal ta’ dak li qed jissostitwixxi, mingħajr ma jsir ħlas ieħor bil-quddiem. F’każ bħal dan, id-dikjarazzjoni tat-tariffi għall-bastimenti tas-sajd għat-tonn bil-purse seine mgħammra bi friża u l-bastimenti tas-sajd bil-konz tal-wiċċ fil-Kapitolu III għandha tqis il-qabda totali taż-żewġ bastimenti fl-ilmijiet ta’ Mauritius.

               It-trasferiment għandu jinvolvi l-għoti lura tal-awtorizzazzjoni tas-sajd li tkun se tinbidel minn sid il-bastiment jew mid-destinatarju tiegħu f’Mauritius u t-tfassil minnufih, min-naħa ta’ Mauritius, tal-awtorizzazzjoni ta’ sostituzzjoni mill-aktar fis possibbli. L-awtorizzazzjoni ta’ sostituzzjoni għandha tinħareġ mingħajr iktar dewmien lis-sid tal-bastiment jew lid-destinatarju tiegħu meta l-awtorizzazzjoni li tkun se tinbidel tingħata lura. L-awtorizzazzjoni ta’ sostituzzjoni għandha tidħol fis-seħħ dakinhar meta tingħata lura l-awtorizzazzjoni mħassra tas-sajd. Id-Delegazzjoni tal-UE f’Mauritius għandha tiġi mgħarrfa bit-trasferiment tal-awtorizzazzjoni tas-sajd.

               Mauritius għandu jaġġorna l-lista ta’ bastimenti awtorizzati fuq bażi regolari. Il-lista l-ġdida għandha tintbagħat minnufih lill-awtorità nazzjonali responsabbli għall-kontroll tas-sajd u lill-Unjoni.

               KAPITOLU III

               Ir-rappurtar tal-qbid

               1.
                     Il-ġurnal ta’ abbord tas-sajd

               Il-kaptan ta’ bastiment tal-Unjoni li jkun qed jistad skont il-Ftehim għandu jżomm ġurnal ta’ abbord tas-sajd, skont ir-riżoluzzjonijiet rilevanti tal-IOTC għall-bastimenti bil-konz tal-wiċċ u għall-bastimenti bil-purse seine.

               Il-ġurnal ta’ abbord tas-sajd għandu jimtela mill-kaptan għal kull jum li fih il-bastiment ikun fl-ilmijiet ta’ Mauritius.

               Fil-ġurnal ta’ abbord tas-sajd, il-kaptan għandu jikteb kuljum il-kwantità ta’ kull speċi maqbuda u miżmuma abbord, identifikata bil-kodiċi alfa 3 tal-FAO tagħha, u espressa f’kilogrammi ta’ piż ħaj jew, fejn ikun meħtieġ, l-għadd ta’ ħut individwali. Għal kull speċi ewlenija, il-kaptan għandu jinkludi wkoll rapporti meta ma jkun inqabad xejn, tal-qbid aċċessorju u tal-qbid skartat.

               Il-ġurnal ta’ abbord tas-sajd għandu jimtela b’mod li jkun jista’ jinqara, b’ittri kapitali, u għandu jiġi ffirmat mill-kaptan.

               Il-kaptan għandu jkun responsabbli għall-preċiżjoni tad-dejta rreġistrata fil-ġurnal ta’ abbord tas-sajd.

               2.
                     Ir-rappurtar tal-qbid

               Il-kaptan għandu jinnotifika l-qabda tal-bastiment billi jibgħat il-ġurnali ta’ abbord tas-sajd tiegħu lil Mauritius għall-perjodu tal-preżenza tiegħu fl-ilmijiet ta’ Mauritius.

               Il-ġurnali ta’ abbord tas-sajd għandhom jintbagħtu b’wieħed minn dawn il-modi:

               a.
                     meta bastiment tas-sajd jidħol f’port ta’ Mauritius, il-verżjoni oriġinali ta’ kull ġurnal ta’ abbord tas-sajd għandha tintbagħat lir-rappreżentant lokali ta’ Mauritius, li għandu jikkonferma bil-miktub li waslitlu; kopja tal-ġurnal għandha tingħata lill-grupp ta’ spezzjoni ta’ Mauritius;

               b.
                     meta jitlaq mill-ilmijiet ta’ Mauritius mingħajr ma l-ewwel jgħaddi minn port ta’ Mauritius, il-verżjoni oriġinali ta’ kull ġurnal abbord tas-sajd għandha tintbagħat b’mezzi elettroniċi fi żmien sebat (7) ijiem kalendarji wara l-wasla fi kwalunkwe port ieħor;

               c.
                     bil-posta elettronika, fl-indirizz tal-posta elettronika mogħti mill-korp nazzjonali li jkun qed jissorvelja l-attivitajiet tas-sajd, jew;

               d.
                     jew permezz ta’ faks, lin-numru mogħti mill-korp nazzjonali li jkun qed jissorvelja l-attivitajiet tas-sajd; jew

               e.
                     permezz ta’ ittra lill-korp nazzjonali li jkun qed jissorvelja l-attivitajiet tas-sajd, fi żmien ħmistax-il (15) jum kalendarju wara li joħroġ mill-ilmijiet ta’ Mauritius.

               Il-Partijiet għandhom jagħmlu ħilithom biex jistabbilixxu sistema għall-iskambju elettroniku tad-dejta kollha, bil-ħsieb li teħfief il-komunikazzjoni tagħha.

               Il-kaptan għandu jibgħat kopja tal-ġurnali ta’ abbord tas-sajd kollha lill-Unjoni u lill-awtorità kompetenti tal-Istat tal-bandiera tiegħu. Il-kaptan ta’ kwalunkwe bastiment tal-Unjoni li jopera skont il-Ftehim għandu jibgħat ukoll kopja tal-ġurnali ta’ abbord tas-sajd kollha lil:

               a.
                     Albion Fisheries Research Centre, u

               b.
                     lil wieħed mill-istituti xjentifiċi li ġejjin:

               i.
                     Institut de recherche pour le développement (IRD);

               ii.
                     Instituto Español de Oceanografía (IEO);

               iii.
                     Instituto Português do Mar e da Atmosfera (IPMA).

               Jekk il-bastiment jerġa’ lura fl-ilmijiet ta’ Mauritius tul il-perjodu ta’ validità tal-awtorizzazzjoni tas-sajd tiegħu, dan għandu jkompli jirrapporta l-qbid tiegħu.

               Meta ma jkunx hemm konformità mad-dispożizzjonijiet dwar ir-rappurtar tal-qabda, Mauritius jista’ jissospendi l-awtorizzazzjoni tas-sajd tal-bastiment ikkonċernat sakemm jinkiseb ir-rapport nieqes tal-qbid u jista’ jippenalizza lis-sid tal-bastiment skont id-dispożizzjonijiet rilevanti skont il-leġiżlazzjoni nazzjonali fis-seħħ. Jekk ir-reat jiġi ripetut, Mauritius jista’ jirrifjuta li jġedded l-awtorizzazzjoni tas-sajd. Mauritius għandu jgħarraf lill-Unjoni minnufih b’kull sanzjoni li tiġi applikata f’dan il-kuntest.

               3.
                     Monitoraġġ regolari tal-qabdiet

               L-Unjoni għandha tipprovdi lil Mauritius, qabel it-tmiem ta’ kull trimestru, id-dejta dwar il-qabdiet għal kull bastiment tal-UE awtorizzat, u kwalunkwe informazzjoni rilevanti oħra, inkluż l-isforzi tas-sajd (numru ta’ ġranet fuq il-baħar), li jikkorrispondu għat-trimestru(i) preċedenti.

               Mauritius għandu jipprovdi fuq bażi ta’ kull trimestru, id-dejta dwar il-qabdiet ta’ bastimenti tal-Unjoni awtorizzati miksuba permezz tal-ġurnali ta’ abbord tas-sajd kif ukoll kwalunkwe informazzjoni rilevanti oħra.

               Il-Partijiet se janalizzaw b’mod konġunt il-konsistenza tas-settijiet tad-dejta fuq bażi regolari u fuq talba ta’ kwalunkwe wieħed mill-Partijiet.

               Din id-dejta aggregata għandha titqies provviżorja sakemm tasal notifika mill-Unjoni ta’ stqarrija annwali definittiva msemmija fil-paragrafu 5.

               4.
                     Tranżizzjoni lejn sistema elettronika ta’ rappurtar (ERS)

               Il-Partijiet jindikaw ir-rieda kondiviża tagħhom li jiżguraw it-tranżizzjoni għal sistema elettronika għad-dikjarazzjoni tal-qabdiet. Il-karatteristiċi tekniċi rilevanti għall-arranġamenti ta’ trażmissjoni operattivi jenħtieġ li jiġu diskussi u miftiehma bejn il-Partijiet mill-aktar fis. Mauritius għandu jgħarraf lill-Unjoni malli l-kundizzjonijiet għal din it-tranżizzjonni jkunu ġew issodisfati. Madankollu, matul il-perjodu ta’ tranżizzjoni, id-dispożizzjonijiet ta’ rappurtar tal-qbid attwali se jkomplu japplikaw.

               5.
                     Dikjarazzjoni finali tat-tariffi għall-bastimenti tas-sajd għat-tonn u għall-bastimenti tas-sajd bil-konz tal-wiċċ

               Għal kull bastiment tas-sajd bil-purse seine u għal kull bastiment tas-sajd bil-konz tal-wiċċ, abbażi tar-rappurtar tal-qbid ikkonfermat mill-istituti xjentifiċi msemmija hawn fuq, l-Unjoni għandha tfassal dikjarazzjoni finali tat-tariffi li jkunu jridu jitħallsu mill-bastiment fir-rigward tal-istaġun annwali tiegħu għas-sena kalendarja ta’ qabel.

               L-Unjoni għandha tibgħat din id-dikjarazzjoni finali tat-tariffi lil Mauritius u lis-sid tal-bastiment, fl-istess ħin, qabel il-31 ta’ Lulju tas-sena attwali. Mauritius għandu jgħarraf lill-Unjoni li rċieva d-dikjarazzjoni u jista’ jitlob mill-Unjoni kwalunkwe kjarifika li huwa jqis li tkun meħtieġa. F’dan il-każ, l-Unjoni għandha tikkonsulta mal-amministrazzjonijiet nazzjonali tal-Istati tal-bandiera u mal-istituti xjentifiċi tal-Unjoni, u għandha tagħmel l-almu tagħha kollu biex tipprovdi lil Mauritius b'kull informazzjoni addizzjonali meħtieġa. Meta jkun applikabbli, għandha ssir laqgħa xjentifika konġunta apposta biex jiġu eżaminati d-dejta dwar il-qabdiet u l-metodoloġiji li jkunu ntużaw għall-kontroverifiki tal-informazzjoni.

               Mauritius jista’ jikkuntesta d-dikjarazzjoni finali, abbażi ta' evidenza dokumentarja, fi żmien tletin (30) jum kalendarju minn meta tintbagħat. F’każ ta’ nuqqas ta’ qbil, il-Partijiet għandhom jikkonsultaw ma’ xulxin fi ħdan il-Kumitat Konġunt. Jekk Mauritius ma joġġezzjonax fi żmien tletin (30) jum kalendarju, id-dikjarazzjoni finali għandha titqies li tkun ġiet adottata.

               Fejn id-dikjarazzjoni finali tkun ogħla mit-tariffa tal-ħlas minn qabel imsemmija hawn fuq (il-punt 3 tal-Kapitolu II) imħallsa biex tinkiseb l-awtorizzazzjoni tas-sajd, sid il-bastiment għandu jħallas il-bilanċ pendenti lil Mauritius sat-30 ta’ Settembru tas-sena attwali. Fejn id-dikjarazzjoni finali tkun inqas mit-tariffa b’rata fissa mistennija, sid il-bastiment ma jistax jieħu lura l-ammont li jifdal.

               KAPITOLU IV

               Ħatt l-art u trażbord

               Ma jistax isir trażbord fuq il-baħar. L-operazzjonijiet kollha tat-trażbord fil-port huma mmonitorjati fil-preżenza ta’ spetturi tas-sajd ta’ Mauritius.

               Il-kaptan ta’ bastiment tal-Unjoni li jkun jixtieq iħott l-art il-qabdiet jew jagħmel operazzjoni ta’ trażbord għandu jinnotifika lil Mauritius, mill-inqas 24 siegħa qabel il-ħatt l-art jew it-trażbord, b’dan li ġej:

               a.
                     l-isem u s-Sinjal Internazzjonali tas-Sejħa bir-Radju (IRCS) tal-bastiment tas-sajd li jrid iħott il-qabdiet l-art jew jagħmel operazzjoni ta’ trażbord u n-numru tiegħu fir-reġistru tal-bastimenti tas-sajd tal-IOTC;

               b.
                     il-port li fih se jsir il-ħatt l-art jew it-trażbord;

               c.
                     id-data u l-ħin skedati għall-ħatt l-art jew għat-trażbord;

               d.
                     il-kwantità (espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali) ta’ kull speċi li għandha tinħatt l-art jew tiġi trażbordata (identifikata mill-kodiċi alfa 3 tal-FAO tagħha); u

               e.
                     f’każ ta’ trażbord, l-isem u l-IRCS tal-bastiment destinatarju.

               Għall-bastimenti riċevituri, mhux aktar tard minn 24 siegħa qabel il-bidu tat-trażbord u fi tmiemu, il-kaptan tal-bastiment tal-ġarr li jkun qed jirċievi l-ħut għandu jgħarraf lill-awtoritajiet ta’ Mauritius bil-kwantitajiet ta’ tonn u ta’ speċijiet li jixbhu lit-tonn li jkunu ġew ittrażbordati għal fuq il-bastiment tiegħu u għandu jimla d-dikjarazzjoni tat-trażbord u jibgħatha lill-awtorità ta’ Mauritius fi żmien 24 siegħa.

               L-operazzjoni tat-trażbord hija soġġetta għal awtorizzazzjoni minn qabel li tingħata minn Mauritius lill-kaptan jew lill-aġent tiegħu fi żmien 24 siegħa wara n-notifika msemmija hawn fuq. L-operazzjoni tat-trażbord trid titwettaq f’port ta’ Mauritius li jkun awtorizzat għal dan il-għan.

               Port Louis huwa l-port tas-sajd maħtur li fih l-operazzjonijiet tat-trażbord huma permessi f’Mauritius.

               In-nuqqas ta’ konformità ma’ dawn id-dispożizzjonijiet għandu jwassal għall-applikazzjoni tas-sanzjonijiet rilevanti previsti skont il-leġiżlazzjoni ta’ Mauritius.

               Il-Partijiet jimpenjaw ruħhom li jinkoraġġixxu lill-bastimenti awtorizzati sabiex iżidu l-ħatt l-art tagħhom f’Mauritius, waqt li jqisu l-kunsiderazzjonijiet tal-operazzjoni.

               KAPITOLU V

               Kontroll

               1.
                     Dħul fl-ilmijiet ta’ Mauritius u ħruġ minnhom

               Kull dħul fl-ilmijiet ta’ Mauritius jew ħruġ minnhom ta’ bastiment tal-Unjoni li jkollu awtorizzazzjoni tas-sajd irid jiġi nnotifikat lil Mauritius fi żmien 12-il siegħa qabel id-dħul jew il-ħruġ.

               Meta jkun qed jinnotifika d-dħul jew il-ħruġ tiegħu, il-bastiment għandu jinnotifika b’mod partikolari:

               a.
                     id-data, il-ħin u r-rotta prevista;

               b.
                     il-kwantità ta’ kull speċi miżmuma abbord, kif identifikata bil-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali; u

               c.
                     il-preżentazzjoni tal-prodotti.

               L-aħjar jekk in-notifika ssir bil-posta elettronika jew, jekk dan ma jkunx possibbli, bil-fax, f’indirizz tal-posta elettronika jew numru tal-fax ikkomunikat minn Mauritius. Mauritius għandu jikkonferma li rċieva din in-notifika minnufih billi jibgħat posta elettronika jew fax.

               Mauritius għandu jgħarraf minnufih lill-bastimenti kkonċernati u lill-Unjoni bi kwalunkwe bidla fl-indirizz tal-posta elettronika jew bil-frekwenza tat-trażmissjoni.

               Kull bastiment tal-Unjoni li jinstab jistad fl-ilmijiet ta’ Mauritius mingħajr ma jkun innotifika l-preżenza tiegħu minn qabel għandu jitqies bħala bastiment tas-sajd mhux awtorizzat.

               2.
                     Rapport perjodiku tal-qabdiet

               Meta bastiment tal-Unjoni jkun qed jopera fl-ilmijiet ta’ Mauritius, il-kaptan ta’ bastiment tal-Unjoni li jkollu awtorizzazzjoni tas-sajd għandu jinnotifika lill-Awtorità ta’ Mauritius kull tlett (3) ijiem bil-qabda magħmula fl-ilmijiet ta’ Mauritius. L-ewwel dikjarazzjoni tal-qbid għandha tibda tlett (3) ijiem wara d-data tad-dħul fl-ilmijiet ta’ Mauritius.

               Kull tlett (3) ijiem meta jirrapporta l-qabda perjodika tiegħu, il-bastiment għandu jinnotifika b’mod partikolari:

               a.
                     id-data, il-ħin u l-pożizzjoni meta jkun qed isir ir-rappurtar;

               b.
                     il-kwantità ta’ kull speċi fil-mira maqbuda u miżmuma abbord waqt il-perjodu ta’ tlett (3) ijiem, identifikata mill-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali;

               c.
                     il-kwantità ta’ kull qabda aċċessorja waqt il-perjodu ta’ tlett (3) ijiem, identifikata mill-kodiċi alfa 3 tal-FAO tagħha u espressa f’kilogrammi ta’ piż ħaj jew, jekk ikun meħtieġ, l-għadd ta’ ħut individwali;

               d.
                     il-preżentazzjoni tal-prodott;

               e.
                     għall-bastimenti tas-sajd għat-tonn bil-purse seine:

                  i.
                     l-għadd ta’ użijiet ta’ purse seines abbażi tal-irkaptu biex jinġema’ l-ħut (l-FAD) li rnexxew mill-aħħar rapport;

                  ii.
                     l-għadd ta’ użijiet ta’ purse seines abbażi ta’ ġliba ħut ħielsa li rnexxew mill-aħħar rapport;

               iii.
                     l-għadd ta’ użijiet ta’ purse seines li ma rnexxewx; u

               f.
                     għall-bastimenti tas-sajd għat-tonn bil-konz tal-wiċċ:

                  i.
                     l-għadd ta’ użijiet mill-aħħar rapport;

                  ii.
                     l-għadd ta’ snanar li ntużaw mill-aħħar rapport.

               L-aħjar jekk in-notifika ssir bil-posta elettronika jew, jekk dan ma jkunx possibbli, bil-fax, f’indirizz tal-posta elettronika jew numru tal-fax ikkomunikat minn Mauritius, billi tintuża l-formola mehmuża mal-Anness bħala l-Appendiċi 5. Mauritius għandu jgħarraf minnufih lill-bastimenti kkonċernati u lill-Unjoni bi kwalunkwe bidla fl-indirizz tal-posta elettronika, fin-numru tat-telefon jew fil-frekwenza tat-trażmissjoni.

               Kull bastiment li jinstab jistad fl-ilmjiet ta’ Mauritius mingħajr ma jkun innotifika r-rapport tal-qabda perjodika tiegħu ta’ tlett (3) ijiem għandu jitqies bħala bastiment tas-sajd mhux awtorizzat. Kull persuna li tkun qiegħda tikser din id-dispożizzjoni għandha tkun soġġetta għall-penali u għas-sanzjonijiet previsti mil-leġiżlazzjoni rilevanti ta’ Mauritius.

               Ir-rapporti perjodiċi tal-qabdiet għandhom jinżammu abbord għal mill-inqas sena (1) mid-data tat-trażmissjoni tar-rapport.

               3.
                     Spezzjoni fil-port jew fuq il-baħar

               L-ispezzjoni fil-port jew fuq il-baħar fl-ilmijiet ta’ Mauritius tal-bastimenti tal-Unjoni li jkollhom awtorizzazzjoni tas-sajd għandha ssir minn bastimenti u spetturi ta’ Mauritius li jkunu identifikati b’mod ċar bħala spetturi maħtura sabiex iwettqu l-verifiki tas-sajd.

               Qabel jitilgħu abbord, l-ispetturi awtorizzati għandhom jinfurmaw lill-bastiment tal-Unjoni bid-deċiżjoni tagħhom li jagħmlu spezzjoni. L-ispezzjoni għandha ssir mill-ispetturi tas-sajd, li jridu jipprovdu prova tal-identità u tal-kariga uffiċjali tagħhom bħala spetturi qabel ma jwettqu l-ispezzjoni. Meta tkun qed issir il-proċedura tal-ispezzjoni, il-kaptan tal-bastiment għandu jikkoopera.

               L-ispetturi awtorizzati għandhom jibqgħu abbord il-bastiment tal-Unjoni għall-ħin meħtieġ biex iwettqu l-kompiti relatati mal-ispezzjoni. Dawn għandhom iwettqu l-ispezzjoni b’mod li jnaqqas kemm jista’ jkun l-impatt tagħha fuq il-bastiment, fuq l-attività tas-sajd, il-merkanzija u fuq l-attivitajiet ta’ ħatt jew ta’ trażbord tiegħu.

               Mauritius jista’ jawtorizza lill-Unjoni sabiex tipparteċipa fl-ispezzjonijiet bħala osservatur.

               Fi tmiem kull ispezzjoni, l-ispetturi awtorizzati għandhom ifasslu rapport tal-ispezzjoni. Il-kaptan tal-bastiment tal-Unjoni għandu d-dritt jinkludi l-kummenti tiegħu fir-rapport tal-ispezzjoni. Ir-rapport tal-ispezzjoni għandhom jiffirmawh l-ispettur li fasslu u l-kaptan tal-bastiment tal-Unjoni.

               Il-fatt li l-kaptan jiffirma r-rapport tal-ispezzjoni għandu jkun mingħajr preġudizzju għad-dritt tad-difiża ta’ sid il-bastiment fir-rigward ta’ ksur. Jekk il-kaptan jirrifjuta li jiffirma dan id-dokument, huwa għandu jispeċifika r-raġunijiet għal dan bil-miktub u l-ispettur għandu jikteb il-kliem “irrifjuta li jiffirma” fuq id-dokument. Qabel jinżlu mill-bastiment, l-ispetturi awtorizzati għandhom jagħtu kopja tar-rapport tal-ispezzjoni lill-kaptan tal-bastiment tal-Unjoni. F’każ ta’ ksur, kopja tan-notifika tal-ksur għandha tiġi trażmessa wkoll lill-Unjoni kif previst fil-Kapitolu VII.

               4.
                     Kooperazzjoni fil-ġlieda kontra s-sajd IUU

               Sabiex tissaħħaħ il-ġlieda kontra s-sajd IUU, il-kaptani tal-bastimenti tas-sajd tal-Unjoni għandhom jirrappurtaw il-preżenza ta’ kwalunkwe bastiment fl-ilmijiet ta’ Mauritius li jkun involut f’attivitajiet li jistgħu jikkostitwixxu sajd IUU, filwaqt li jfittxu li jiksbu kemm jista’ jkun informazzjoni dwar dak li jkunu lemħu. Ir-rapporti ta’ osservazzjoni għandhom jintbagħtu minnufih lil Mauritius u lill-awtorità kompetenti tal-Istat Membru tal-bastiment li wettaq l-osservazzjoni li min-naħa tagħha għandha tibgħathom lill-Unjoni jew lill-korp maħtur minnha.

               Mauritius għandu jibgħat lill-Unjoni kull rapport ta’ osservazzjoni li jkollu dwar bastimenti tas-sajd involuti f’attivitajiet li jistgħu jikkostitwixxu sajd IUU fl-ilmijiet ta’ Mauritius.

               KAPITOLU VI

               Sistema ta’ monitoraġġ tal-bastimenti abbażi ta’ satellita (VMS)

               1.
                     Messaġġi dwar il-pożizzjoni tal-bastimenti

               Meta jkunu fl-ilmijiet ta’ Mauritius, il-bastimenti tal-Unjoni li jkunu awtorizzati jistadu għandu jkollhom Sistema ta’ Monitoraġġ tal-Bastimenti biex kull siegħa jikkomunikaw il-pożizzjoni tagħhom, b’mod awtomatiku u kontinwu, liċ-Ċentru tal-Monitoraġġ tas-Sajd (ĊMS) tal-Istat tal-bandiera tagħhom.

               Kull messaġġ dwar il-pożizzjoni għandu jinkludi:

               a.
                     l-identifikazzjoni tal-bastiment;

               b.
                     l-aktar pożizzjoni ġeografika reċenti tal-bastiment (lonġitudni, latitudni), bi żball fil-pożizzjoni ta’ inqas minn 500 metru u b’intervall ta’ kunfidenza ta’ 99 %;

               c.
                     id-data u l-ħin tar-reġistrazzjoni tal-pożizzjoni; u

               d.
                     il-veloċità u r-rotta tal-bastiment.

               L-ewwel pożizzjoni rreġistrata wara d-dħul fl-ilmijiet ta’ Mauritius għandha tiġi identifikata bil-kodiċi “ENT”. Il-pożizzjonijiet sussegwenti kollha għandhom jiġu identifikati bil-kodiċi “POS”, bl-eċċezzjoni tal-ewwel pożizzjoni rreġistrata wara l-ħruġ mill-ilmijiet ta’ Mauritius, li għandha tiġi identifikata bil-kodiċi “EXI”. Iċ-ĊMS tal-Istat tal-bandiera għandu jiżgura l-ipproċessar awtomatiku u, jekk ikun meħtieġ, it-trażmissjoni elettronika tal-messaġġi dwar il-pożizzjoni. Il-messaġġi dwar il-pożizzjoni għandhom jiġu rreġistrati b’mod sigur u għandhom jinżammu għal perjodu ta’ tliet snin.

               Kull messaġġ dwar il-pożizzjoni għandu jkun ipprovdut skont il-format stipulat fl-Appendiċi 2 ta’ dan l-Anness sakemm Mauritius ikollu l-kapaċità li jirċievi dawn ir-rapporti fil-format ibbażat fuq l-istandard P 1000 taċ-Ċentru tan-Nazzjonijiet Uniti għall-Iffaċilitar tal-Kummerċ u għan-Negozju Elettroniku (CEFACT).

               2.
                     Trażmissjoni min-naħa tal-bastiment f’każ ta’ ħsara fis-sistema tal-VMS

               Il-kaptan għandu jiżġura l-ħin kollu li s-sistema tal-VMS tal-bastiment tiegħu tkun qed taħdem tajjeb u li l-messaġġi dwar il-pożizzjoni jkunu qed jintbagħtu sew liċ-ĊMS tal-Istat tal-bandiera.

               Il-bastimenti tal-Unjoni b’VMS difettużi mhumiex awtorizzati jidħlu fl-ilmijiet ta’ Mauritius. F’każ ta’ ħsara fis-sistema tal-VMS tal-bastiment meta dan ikun diġà qed jopera fl-ilmijiet ta’ Mauritius, din is-sistema għandha tissewwa fi tmiem il-vjaġġ jew għandha tinbidel fi żmien ħmistax-il jum (15) kalendarju. Wara dak il-perjodu, il-bastiment ma għandux jibqa’ awtorizzat jistad fl-ilmijiet ta’ Mauritius.

               Il-bastimenti li jkunu qegħdin jistadu fl-ilmijiet ta’ Mauritius b’VMS difettuża għandhom jikkomunikaw il-messaġġi dwar il-pożizzjoni tagħhom permezz tal-posta elettronika jew fax liċ-ĊMS tal-Istat tal-bandiera u liċ-ĊMS ta’ Mauritius, mill-inqas kull sagħtejn, u jridu jipprovdu l-informazzjoni obbligatorja kollha.

               3.
                     Komunikazzjoni sigura tal-messaġġi dwar il-pożizzjoni lil Mauritius

               Iċ-ĊMS tal-Istat tal-bandiera għandu jibgħat awtomatikament il-messaġġi dwar il-pożizzjoni tal-bastimenti kkonċernati liċ-ĊMS ta’ Mauritius. Iċ-ĊMS tal-Istat tal-bandiera u Mauritius għandhom jiskambjaw l-indirizz tal-posta elettronika ta’ kuntatt tagħhom u għandhom jinfurmaw minnufih lil xulxin b’kull tibdil f’dawn l-indirizzi.

               It-trażmissjoni tal-messaġġi dwar il-pożizzjoni bejn iċ-ĊMS tal-Istat tal-bandiera u Mauritius għandha ssir b’mod elettroniku permezz ta’ sistema sigura tal-komunikazzjoni.

               Iċ-ĊMS ta’ Mauritius għandu jinforma liċ-ĊMS tal-Istat tal-bandiera u lill-Unjoni b’kull interruzzjoni fir-riċeviment tal-messaġġi konsekuttivi dwar il-pożizzjoni minn bastiment li jkollu awtorizzazzjoni tas-sajd, meta l-bastiment ikkonċernat ma jkunx innotifika t-tluq tiegħu mill-ilmijiet ta’ Mauritius.

               4.
                     Ħsarat fis-sistema tal-komunikazzjoni

               Mauritius għandu jiżgura li t-tagħmir elettroniku tiegħu jkun kompatibbli ma’ dak taċ-ĊMS tal-Istat tal-bandiera u għandu jinforma minnufih lill-Unjoni b’kull diffikultà fil-komunikazzjoni u fil-wasla tal-messaġġi dwar il-pożizzjoni, bil-għan li tinstab soluzzjoni teknika mill-aktar fis possibbli. Il-Kumitat Konġunt għandu jipprova jsolvi kull tilwima li tista’ tinqala’ minħabba f’hekk.

               Il-kaptan għandu jitqies responsabbli għal kull manipulazzjoni ppruvata tas-sistema tal-VMS tal-bastiment li jkollha l-għan li tfixkel l-operat tagħha jew li tiffalsifika l-messaġġi tagħha dwar il-pożizzjoni tal-bastiment. Kull ksur għandu jkun soġġett għall-penali previsti mil-leġiżlazzjoni ta’ Mauritius li tkun fis-seħħ.

               5.
                     Reviżjoni tal-frekwenza tal-messaġġi dwar il-pożizzjoni

               Abbażi ta’ evidenza dokumentarja li turi ksur, Mauritius jista’ jitlob liċ-ĊMS tal-Istat tal-bandiera sabiex inaqqas l-intervall tat-trażmissjoni tal-messaġġi dwar il-pożizzjoni ta’ bastiment għal kull tletin minuta għal perjodu stabbilit tal-investigazzjoni, u tibgħat kopja lill-Unjoni ta’ din it-talba. Mauritius għandu jibgħat din l-evidenza dokumentata liċ-ĊMS tal-Istat tal-bandiera u lill-Unjoni. Iċ-ĊMS tal-Istat tal-bandiera għandu jibgħat minnufih il-messaġġi dwar il-pożizzjoni lil Mauritius fuq il-frekwenza l-ġdida.

               Imbagħad, min-naħa tiegħu, iċ-ĊMS ta’ Mauritius għandu jinnotifika minnufih liċ-Ċentru tal-Kontroll tal-Istat tal-bandiera u lill-Unjoni bit-tmiem tal-proċedura ta’ spezzjoni.

               KAPITOLU VII

               Ksur tar-regoli

               In-nuqqas ta’ ħarsien ta’ kwalunkwe waħda mir-regoli u d-dispożizzjonijiet tal-Protokoll, il-miżuri ta’ ġestjoni u ta’ konservazzjoni tar-riżorsi ħajjin tal-baħar jew il-leġiżlazzjoni ta’ Mauritius dwar is-sajd jista’ jiġi ppenalizzat b’multi, jew bis-sospensjoni, bir-revoka jew bin-nuqqas ta’ tiġdid tal-awtorizzazzjoni tas-sajd tal-bastiment, kif definit fil-leġiżlazzjoni ta’ Mauritius.

               1.
                     It-trattament tal-ksur

               Kull ksur imwettaq fl-ilmijiet ta’ Mauritius minn bastiment tal-Unjoni li jkollu awtorizzazzjoni tas-sajd skont il-Ftehim jeħtieġ li jissemma f’rapport tal-ispezzjoni. In-notifika tal-ksur u tas-sanzjonijiet applikabbli rilevanti li għalihom jistgħu jkunu responsabbli l-kaptan jew il-kumpanija tas-sajd għandha tintbagħat direttament lis-sid tal-bastiment skont il-proċedura stabbilita fil-leġiżlazzjoni applikabbli ta’ Mauritius. Kopja tan-notifika għandha tintbagħat lill-Istat tal-bandiera tal-bastiment u lill-Unjoni fi żmien 24 siegħa.

               2.
                     Detenzjoni ta’ bastiment

               Meta l-leġiżlazzjoni ta’ Mauritius dwar is-sajd tippermetti dan fir-rigward ta’ ksur, kull bastiment tal-Unjoni li jkun wettaq ksur jista’ jiġi mġiegħel iwaqqaf l-attività tas-sajd tiegħu u jirritorna lejn port ta’ Mauritius, f’każ li jkun qed ibaħħar.

               Mauritius għandu jinnotifika lill-Unjoni u lill-awtoritajiet tal-Istat tal-bandiera fi żmien 24 siegħa b’kull detenzjoni ta’ bastiment tal-Unjoni li jkollu awtorizzazzjoni sabiex jistad. In-notifika se tipprovdi r-raġunijiet u se tinkludi evidenza dokumentarja li tappoġġa d-detenzjoni tal-bastiment, soġġett għal kwalunkwe rekwiżit ta’ kunfidenzjalità legali.

               Qabel ma jieħu kwalunkwe miżura kontra l-bastiment, il-kaptan, l-ekwipaġġ jew il-merkanzija, bl-eċċezzjoni ta’ miżuri mmirati għall-protezzjoni tal-evidenza, Mauritius għandu jaħtar uffiċjal ta’ investigazzjoni u jorganizza, fuq talba tal-Unjoni, fi żmien jum wieħed kalendarju min-notifika tad-detenzjoni tal-bastiment, laqgħa ta’ informazzjoni sabiex jiġu ċċarati l-fatti li jkunu wasslu għad-detenzjoni tal-bastiment u sabiex jiġi spjegat x’azzjonijiet oħrajn jistgħu jittieħdu. Rappreżentant tal-Istat tal-bandiera u ta’ sid il-bastiment jista’ jattendi din il-laqgħa ta’ informazzjoni.

               3.
                     Penali għall-ksur - Proċedura ta’ kompromess

               Il-piena għall-ksur għandu tkun stabbilita minn Mauritius skont il-leġiżlazzjoni nazzjonali fis-seħħ tiegħu.

               Qabel ma jitnedew il-proċeduri legali, għandha ssir proċedura ta’ kompromess bejn l-awtoritajiet ta’ Mauritius u l-bastiment tal-Unjoni biex il-kwistjoni tissolva b’mod amikevoli sa fejn huwa legalment fattibbli. Rappreżentant tal-Istat tal-bandiera tal-bastiment jista’ jattendi għal din il-proċedura ta’ kompromess. Il-proċedura ta’ kompromess għandha tintemm mill-inqas 72 siegħa wara n-notifika tad-detenzjoni tal-bastiment. Kwalunkwe ftehim milħuq għandu jkun finali u vinkolanti għall-Partijiet kollha kkonċernati. Jekk il-proċedura ta’ kompromess, li tista’ tinkludi proċess ta’ konċiljazzjoni, ma tirnexxix, il-kwistjoni tista’ titkompla quddiem qorti f’Mauritius.

               4.
                     Proċedimenti legali – Garanzija bankarja

               Sid il-bastiment li jkun wettaq il-ksur jista’ jiddepożita garanzija bankarja f’bank maħtur minn Mauritius, li l-ammont tagħha, kif stabbilit minn Mauritius, għandu jkopri l-ispejjeż relatati mad-detenzjoni tal-bastiment, il-multa stmata u kwalunkwe kumpens. Il-garanzija bankarja ma tistax tiġi rkuprata qabel ma jkunu ġew konklużi l-proċedimenti legali.

               Il-garanzija bankarja għandha tiġi rilaxxata u tingħata lura lil sid il-bastiment mingħajr dewmien wara li tinqata’ s-sentenza:

               a.
                     kollha kemm hi, jekk ma tkun ġiet imposta l-ebda piena;

               b.
                     għall-ammont tal-bilanċ li jkun fadal, jekk il-penali tkun multa li tkun iżjed baxxa mill-ammont tal-garanzija bankarja.

               Mauritius għandu jinforma lill-Unjoni bir-riżultat tal-proċedimenti legali fi żmien tmint (8) ijiem kalendarji minn meta tinqata’ s-sentenza.

               5.
                     Rilaxx tal-bastiment u tal-ekwipaġġ

               Il-bastiment u l-ekwipaġġ tiegħu għandhom jiġu awtorizzati jħallu l-port ladarba l-multa tkun tħallset fi proċedura ta’ kompromess, jew ladarba l-garanzija bankarja tkun ġiet iddepożitata skont il-leġiżlazzjoni ta’ Mauritius.

               KAPITOLU VIII

               Reklutaġġ tal-baħrin

               1.
                     Għadd ta’ baħrin li għandhom jiġu rreklutati

               Matul l-attivitajiet tagħhom fl-ilmijiet ta’ Mauritius tnax-il (12) baħri kkwalifikat għandhom jimbarkaw fuq il-flotta tal-Unjoni. Is-sidien tal-bastimenti tal-Unjoni għandhom ifittxu li jirreklutaw aktar baħrin minn Mauritius.

               Fil-każ li ma jkunx hemm imbark ta’ baħrin minn Mauritius, is-sidien tal-bastimenti għandhom iħallsu somma f’daqqa li tkun ekwivalenti għas-salarju tal-baħrin li ma jkunux imbarkaw matul il-perjodu tal-kampanja tas-sajd fl-ilmijiet ta’ Mauritius. Fil-każ li l-kampanja tas-sajd iddum inqas minn xahar, is-sidien tal-bastimenti għandhom ikunu meħtieġa li jħallsu somma li tikkorrispondi għal xahar salarju.

               2.
                     Kuntratti tal-baħrin

               Il-kuntratt tal-impjieg għandu jitfassal minn sid il-bastiment jew mill-aġent tiegħu u l-baħri, jekk ikun meħtieġ jista’ jiġi rrappreżentat mill-unjoni tagħhom, b’kooperazzjoni ma’ Mauritius. B’mod partikolari, dan għandu jistipula d-data u l-port tar-reklutaġġ.

               Dawn il-kuntratti għandhom jiżguraw lill-baħrin, il-kopertura tas-sigurtà soċjali applikabbli għalihom f’Mauritius, inkluż l-assigurazzjoni fuq il-ħajja u l-assigurazzjoni tal-mard u tal-inċidenti.

               Għandha tingħata kopja tal-kuntratt lill-firmatarji.

               Id-drittijiet bażiċi tax-xogħol stabbiliti fid-dikjarazzjoni tal-Organizzazzjoni Internazzjonali tax-Xogħol (ILO) għandhom jiġu ggarantiti għall-baħrin minn Mauritius. B’mod partikolari, din għandha x’taqsam mal-libertà ta’ assoċjazzjoni u mal-għarfien effettiv tad-dritt għan-negozjar kollettiv u mat-tneħħija tad-diskriminazzjoni fir-rigward tal-impjiegi u tax-xogħol.

               3.
                     Pagi tal-baħrin

               Il-pagi tal-baħrin ta’ Mauritius għandhom jitħallsu minn sid il-bastiment. Dawn għandhom jiġu stabbiliti qabel ma tinħareġ l-awtorizzazjoni tas-sajd u bi ftehim reċiproku bejn sid il-bastiment u d-destinatarju tiegħu f’Mauritius.

               Il-pagi ma għandhomx ikunu iżjed baxxi minn dawk tal-ekwipaġġi tal-bastimenti nazzjonali u lanqas ma għandhom ikunu iktar baxxi mil-livell stabbilit mill-ILO.

               4.
                     Obbligi tal-baħrin

               Il-baħrin għandhom jirrapportaw lill-kaptan tal-bastiment li miegħu jkunu ġew assenjati fil-ġurnata ta’ qabel id-data tar-reklutaġġ stipulata fil-kuntratt tagħhom. Il-kaptan għandu jinforma lill-baħri bid-data u l-ħin tar-reklutaġġ. Jekk il-baħri jirtira jew ma jippreżentax ruħu fid-data u l-ħin stipulati għar-reklutaġġ tiegħu, il-kuntratt tiegħu għandu jitqies li huwa null u bla effett u s-sid tal-bastiment għandu jiġi eżentat awtomatikament mill-obbligu tiegħu li jirreklutah. F’dan il-każ, is-sid tal-bastiment ma għandu jkun soġġett għall-ebda penali finanzjarja jew għall-ħlas ta’ kumpens.

               KAPITOLU IX

               L-OSSERVATURI

               1.
                     L-osservazzjoni tal-attivitajiet tas-sajd

               Il-bastimenti li jkunu awtorizzati jistadu għandhom ikunu soġġetti għal skema ta’ osservazzjoni tal-attivitajiet tas-sajd tagħhom imwettqin fil-kuntest ta’ dan il-Ftehim.

               Din l-iskema ta’ osservazzjoni għandha tikkonforma mad-dispożizzjonijiet previsti fir-riżoluzzjonijiet adottati mill-IOTC (il-Kummissjoni għat-Tonn tal-Oċean Indjan).

               Il-bastimenti tal-Unjoni li jkollhom tunnellaġġ inferjuri jew ugwali għal 100 TG għandhom ikunu eżentati mid-dispożizzjonijiet previsti f’dan il-Kapitolu.

               2.
                     Il-bastimenti u l-osservaturi magħżulin

               L-awtoritajiet ta’ Mauritius għandhom ifasslu lista tal-bastimenti magħżula biex itellgħu osservatur abbord, kif ukoll lista tal-osservaturi maħtura. Dawn il-listi għandhom jinżammu aġġornati. Malli jitfasslu u meta jiġu aġġornati, dawn għandhom jintbagħtu minnufih lill-Unjoni. Il-bastimenti tal-Unjoni magħżula sabiex jirċievu osservatur għandhom għandhom iħallu lill-osservatur jitla’ abbord. Meta titfassal din il-lista, Mauritius għandu jikkunsidra l-preżenza tal-osservatur abbord, jew li se jitla’ abbord, skont skema ta’ osservazzjoni reġjonali. Rapporti tal-osservaturi relatati mal-osservazzjonijiet imwettqa fl-ilmijiet ta’ Mauritius għandhom jintbagħtu lill-Albion Fisheries Research Centre.

               L-awtoritajiet ta’ Mauritius għandhom jinfurmaw lis-sidien tal-bastimenti kkonċernati bl-isem tal-osservaturi maħtura biex jittellgħu abbord il-bastiment tagħhom sa mhux aktar tard minn ħmistax-il (15) jum kalendarju qabel id-data prevista għall-imbark tal-osservatur.

               L-osservaturi ma għandhomx iqattgħu iżjed ħin abbord il-bastiment milli jkun meħtieġ biex iwettqu dmirijiethom.

               3.
                     Is-salarju tal-osservatur

               Is-salarju u l-kontribuzzjonijiet soċjali tal-osservatur magħżul minn Mauritius għandhom jitħallsu mill-awtoritajiet ta’ Mauritius.

               4.
                     Il-kundizzjonijiet tal-imbark

               Il-kundizzjonijiet tal-imbark tal-osservatur, b’mod partikolari t-tul ta’ żmien abbord, għandhom jiġu ddefiniti bi ftehim reċiproku bejn is-sid tal-bastiment jew l-aġent tiegħu u Mauritius.

               Meta jkun abbord, l-osservatur għandu jiġi ttrattat bħall-uffiċjali. Madankollu, meta l-osservatur jintlaqa’ abbord għandha titqies l-istruttura teknika tal-bastiment.

               Sid il-bastiment għandu jħallas l-ispejjeż tal-akkomodazzjoni u tal-ikel tal-osservatur abbord il-bastiment.

               Il-kaptan għandu jieħu l-miżuri kollha li għalihom huwa jkun responsabbli sabiex jiggarantixxi s-sikurezza fiżika u l-benesseri ġenerali tal-osservatur.

               L-osservaturi għandhom jingħataw aċċess għal kull faċilità meħtieġa abbord il-bastiment sabiex iwettqu dmirijiethom. Huma għandu jkollhom aċċess għall-pont u għall-mezzi ta’ komunikazzjoni u għat-tagħmir ta’ navigazzjoni tal-bastiment u għal kwalunkwe dokument abbord, u għad-dokumenti relatati mal-attivitajiet tas-sajd tal-bastiment, b’mod partikolari l-ġurnal ta’ abbord tas-sajd, il-ġurnal dwar l-iffriżar u l-ġurnal tan-navigazzjoni, kif ukoll għall-partijiet tal-bastiment relatati b’mod dirett ma’ dmirijiethom.

               Kull waqt, il-kaptan għandu jħalli lill-osservatur:

               a.
                     jirċievi u jibgħat messaġġi u jikkomunika max-xatt u ma’ bastimenti oħrajn bit-tagħmir ta’ komunikazzjoni tal-bastiment;

               b.
                     jieħu, ikejjel u jneħħi mill-bastiment u jżomm kampjuni jew bċejjeċ sħaħ ta’ xi ħut;

               c.
                     jaħżen kampjuni jew bċejjeċ sħaħ fuq il-bastiment, inklużi kampjuni u bċejjeċ sħaħ fil-friża tal-bastiment;

               d.
                     jieħu ritratti jew reġistrazzjonijiet tal-attivitajiet tas-sajd, inkluż tal-ħut, tal-irkaptu tas-sajd, tat-tagħmir, tad-dokumenti, tat-tabelli u tar-reġistri, u jinżel minn fuq il-bastiment b’dawn ir-ritratti jew il-filmati li jkun ħa bħala osservatur jew li jkun uża abbord il-bastiment. Tali informazzjoni għandha tintuża biss għal skop xjentifiku sakemm ma jkunx mitlub speċifikament minn Mauritius f’każijiet fejn din id-dejta tista’ tintuża bħala appoġġ għal investigazzjoni ġuridika għaddejja.

               5.
                     L-imbark u l-iżbark tal-osservaturi

               L-osservatur għandu jimbarka f’port magħżul minn sid il-bastiment.

               B’perjodu ta’ notifika ta’ għaxart (10) ijiem qabel l-imbark, sid il-bastiment jew l-aġent tiegħu għandu jinnotifika lil Mauritius dwar id-data, il-ħin u l-port tal-imbark tal-osservatur. Jekk l-osservatur ikun imbarkat f’pajjiż barrani, sid il-bastiment għandu jħallas l-ispejjeż tal-ivvjaġġar tiegħu lejn il-port tal-imbark.

               Jekk l-osservatur ma jkunx preżenti fil-ħin u fil-post miftiehma fi żmien 12-il siegħa mid-data u l-ħin stabbiliti, sid il-bastiment għandu jinħeles awtomatikament mill-obbligu tiegħu li jippermetti lill-osservatur jimbarka. Il-bastiment ikun għalhekk jista’ jħalli l-port u jibda l-attivitajiet tas-sajd tiegħu.

               Meta l-osservatur ma jiżbarkax f’port ta’ Mauritius, sid il-bastiment għandu jħallas l-ispejjeż tal-akkomodazzjoni u tal-ikel tiegħu meta dan ikun qed jistenna t-titjira tar-ripatrijazzjoni.

               6.
                     L-obbligi tal-osservatur

               Meta jkunu abbord, l-osservaturi għandhom:

               a.
                     jieħdu l-miżuri kollha xierqa sabiex la jinterrompu u lanqas itellfu l-attivitajiet tas-sajd;

               b.
                     ma jagħmlux ħsara jew jużaw mingħajr awtorizzazzjoni tal-kaptan kwalunkwe proprjetà jew tagħmir abbord; u

               c.
                     jimxu mal-leġiżlazzjoni applikabbli u mar-regoli ta’ kunfidenzjalità fir-rigward ta’ kwalunkwe dokument tal-bastiment.

               7.
                     Il-kompiti tal-osservatur

               L-osservatur għandu jwettaq dawn il-kompiti:

               a.
                     jiġbor l-informazzjoni kollha relatata mal-attivitajiet tas-sajd tal-bastiment, b’mod partikolari fir-rigward ta’:

               i.
                     l-irkapti tas-sajd użati;

               ii.
                     il-pożizzjoni tal-bastiment waqt l-attivitajiet tas-sajd;

               iii
                     il-volumi jew, fejn xieraq, l-għadd ta’ ħut maqbud għal kull speċi fil-mira u kull speċi assoċjata, kif ukoll l-għadd ta’ qabdiet aċċidentali u qabdiet aċċessorji; u

               iv.
                     l-għadd stmat tal-qabdiet miżmuma abbord u ta’ dawk mormija;

               b.
                     iwettaq il-kampjunar bijoloġiku previst fil-programmi xjentifiċi; u

               c.
                     Kuljum l-osservaturi għandhom jikkomunikaw l-osservazzjonijiet tagħhom bir-radju, bil-fax jew bil-posta elettronika waqt li l-bastiment ikun qed jopera fl-ilmijiet ta’ Mauritius, inkluż il-kwantità tal-qabdiet u tal-qabdiet aċċessorji abbord, u kwalunkwe kompitu ieħor kif meħtieġ miċ-ĊMS ta’ Mauritius.

               8.
                     Ir-rapport tal-osservatur

               Qabel ma jħalli l-bastiment, l-osservatur għandu jissottometti rapport tal-osservazzjonijiet tiegħu lill-kaptan tal-bastiment. Il-kaptan tal-bastiment għandu jkollu d-dritt jagħmel kummenti fir-rapport tal-osservatur. Ir-rapport għandhom jiffirmawh l-osservatur u l-kaptan. Il-kaptan għandu jirċievi kopja tar-rapport tal-osservatur.

               L-osservatur għandu jibgħat ir-rapport tiegħu lil Mauritius, li għandu jibgħat il-kopja tiegħu u l-informazzjoni identifikata fil-paragrafu 4(c) tal-Kapitolu attwali, lill-Unjoni fi żmien ħmistax-il (15) jum kalendarju mill-iżbark tal-osservatur.

               -----------------------------------------------------------------

               Appendiċijiet ta’ dan l-Anness

               1. Appendiċi I – Il-formola tal-applikazzjoni għal awtorizzazzjoni tas-sajd

               2. Appendiċi 2 – Il-format tal-messaġġ tal-VMS dwar il-pożizzjoni

               Appendiċi 1

               APPLIKAZZJONI GĦAL LIĊENZJA TA’ BASTIMENT TAS-SAJD BARRANI

               Isem l-applikant: …………………………………………………………………………….....… Indirizz tal-applikant: ………………………………………………………………………….…. …………………………….………………………………………………………………………. L-isem u l-indirizz tal-kerrejja tal-bastiment jekk differenti minn dak ta’ hawn fuq: …………………………….………………………………………………………………………. L-isem u l-indirizz tal-aġent f’Mauritius: ………………………………..……………………………………………………………………. Isem il-bastiment: …………………………………………..………………………………….…. Tip ta’ bastiment: ………….……………………………………….……………………………... Pajjiż ta’ reġistrazzjoni: …………..……………………………………………………………….
               Port u numru ta’ reġistrazzjoni: …………..……………………………………………………..…
               Identifikazzjoni esterna tal-bastiment tas-sajd: ………….……….………………………………..
               Kodiċi tar-radju u frekwenza: ……………………….…………....…..…………………………...
               In-numru tal-fax tal-bastiment: …………………………………….…………….……………..…
               In-numru tal-IMO, jekk applikabbli : ………………………………………………….............
               Tul tal-bastiment: ……………………………………………………………………………......…
               Wisa’ tal-bastiment: ………………………………………………………………………..…….....
               Tip u saħħa tal-magna: …………………………………………………………………..….......….
               Tunnellaġġ gross irreġistrat tal-bastiment: ……………………………………………………..…
               Tunnellaġġ nett irreġistrat tal-bastiment: ………………………………….………….…………....
               Numru minimu ta’ ekwipaġġ: ……………………………………………………..………………
               Tip ta’ sajd ipprattikat: …………………………………………………………………….….......
               Speċi ta’ ħut propost …………………………………………………………………………..…
               Perjodu ta’ validità mitlub: …………………………………………………………….………....

               Niċċertifika li t-tagħrif mogħti hawn fuq huwa korrett.

               Data:
                     ……………………………….
                     Firma:

               Appendiċi 2 Il-format tal-messaġġ tal-VMS dwar il-pożizzjoni

               KOMUNIKAZZJONI TAL-MESSAĠĠI TAL-VMS
               RAPPORT DWAR IL-POŻIZZJONI

                        Element ta’ Dejta

                        Kodiċi

                        Obbligatorju/ Fakultattiv

                        Kontenut

                        Bidu tar-reġistrazzjoni

                        SR

                        O

                        Dettall dwar is-sistema – jindika l-bidu tar-reġistrazzjoni

                        Destinatarju

                        AD

                        O

                        Dettall dwar il-messaġġ – destinatarju. Kodiċi alfa 3 tal-pajjiż tal-ISO

                        Minn

                        FR

                        O

                        Dettall dwar il-messaġġ – l-ispeditur. Kodiċi alfa 3 tal-pajjiż tal-ISO

                        Stat tal-Bandiera

                        FS

                        O

                        Dettall dwar il-messaġġ – l-Istat tal-bandiera

                        Tip ta’ messaġġ

                        TM

                        O

                        Dettall dwar il-messaġġ – it-tip ta’ messaġġ [ENT, POS, EXI]

                        Is-sinjal tas-sejħa bir-radju

                        RC

                        O

                        Dettall dwar il-bastiment – sinjal internazzjonali tas-sejħa bir-radju tal-bastiment

                        Numru ta’ referenza intern tal-Parti Kontraenti

                        IR

                        F

                        Dettall dwar il-bastiment – numru uniku tal-Parti Kontraenti (kodiċi ISO-3 tal-Istat tal-bandiera segwit minn numru)

                        Numru tar-reġistrazzjoni esterna

                        XR

                        O

                        Dettall dwar il-bastiment – in-numru mmarkat fuq il-ġenb tal-bastiment

                        Latitudni

                        LT

                        O

                        Dettall dwar il-pożizzjoni tal-bastiment – il-pożizzjoni fi gradi u minuti N/S DDMM (WGS84)

                        Lonġitudni

                        LG

                        O

                        Dettall dwar il-pożizzjoni tal-bastiment – il-pożizzjoni fi gradi u minuti E/W DDMM (WGS84)

                        Rotta

                        CO

                        O

                        Rotta tal-bastiment fuq skala ta’ 360°

                        Veloċità

                        SP

                        O

                        Veloċità tal-bastiment f’wieħed minn kull għaxar mili nawtiċi

                        Data

                        DA

                        O

                        Dettall tal-pożizzjoni tal-bastiment – data tar-reġistrazzjoni tal-pożizzjoni UTC (SSSSXXJJ)

                        Ħin

                        TI

                        O

                        Dettall tal-pożizzjoni tal-bastiment – ħin tar-reġistrazzjoni tal-pożizzjoni UTC (SSMM)

                        Tmiem ir-reġistrazzjoni

                        ER

                        O

                        Dettall dwar is-sistema - jindika tmiem ir-reġistrazzjoni

               O = element tad-dejta obbligatorju

               F = element tad-dejta fakultattiv

               Formati ta’ trażmissjoni tad-dejta jistgħu jiġu adattati għal standards UN CEFACT